title: Suonensisäinen käyttö

text: Kaikki opioidit voivat aiheuttaa suonensisäisesti käytettyinä allergista reaktiota muistuttavan histamiinin eritykseen liittyvän anafylaktisen šokin. Kodeiinin ja dihydrokodeiinin suonensisäinen käyttö voivat aiheuttaa muita opioideja herkemmin anafylaktisen šokin ja jopa hengenvaarallisen keuhkoödeeman ja näitä ei suositella käytettäväksi suonensisäisesti.


title: Suonensisäinen käyttö

text: Suonensisäisessä käytössä yliannostuksen riski ja kuoleman vaara ovat korostuneita. Katukaupassa liikkuvien huumeiden vahvuudesta ja koostumuksesta ei ole tietoa, jolloin vaarana on yliannostus. Vuonna 2007 huumeperäisissä kuolemissa Suomessa huumeidenkäyttö oli ollut pitkäaikaisempaa, usein suonensisäistä riippuvuuskäyttöä.


title: Suonensisäinen käyttö

text: Käytetyissä huumeruiskuissa on HIV- ja hepatiittisairauksien leviämisen vaara. Etenkin tuoreesta verestä voi saada tartunnan. Huumeruiskujen kanssa kosketuksiin joutuneille suositellaan HIV-testiä.


title: Suonensisäinen käyttö

text: Käytetty huumeruisku tulee poimia paperin tai vastaavan avulla. Käytetty ruisku ja neula suositellaan laitettavan suljettavaan astiaan ja palautettavan apteekkiin tai terveysasemalle. Lapsien tulisi olla koskematta ruiskuun ja heidän tulisi kertoa löydöstään aikuiselle.


title: Suonensisäinen käyttö

text: Terveysneuvonnassa ensisijainen tavoite on suonensisäisen huumeidenkäytön välityksellä tarttuvien infektiotautien ehkäisy ohjaamalla mahdollisimman hygieeniseen tapaan käyttää aineita. HIV-riski liittyy pistovälineiden uudelleen- ja yhteiskäyttöön, joten pistämishygieniaan tähtäävää terveysneuvontaa perustellaan siten, että se on paras tapa vähentää pistämiseen liittyvää riskiä tilanteessa, jossa huumeidenkäyttöön ei voida vaikuttaa. Korvaushoidon tavoitteena on myös vähentää tai merkittävästi estää suonensisäiseen käyttöön ja yliannostukseen liittyviä riskejä. Neulojen ja ruiskujen vaihtaminen on tapa vähentää huumehaittoja.


title: Suonensisäinen käyttö

text: Tartuntatautiasetuksessa (786/1986) edellytetään, että tulee huolehtia suonensisäisesti huumeita käyttävien terveysneuvonnasta ja tartuntatautien torjunnan edellyttämän tarpeen mukaisesta käyttövälineiden vaihtamisesta. Lisäksi asetuksessa rokotuksista ja tartuntatautien raskaudenaikaisesta seulonnasta (421/2004) suositellaan maksuttomia hepatiitti A- ja B-rokotuksia ruiskuhuumeiden käyttäjille, heidän seksikumppaneilleen ja samassa taloudessa asuville henkilöille.


title: Pullonkaula

text: Pullonkaula on käsite, jota käytetään metaforana eri yhteyksissä. Käsite juontaa juurensa nesteen säilyttämiseen tarkoitetusta pullosta, jossa muoto kapenee yläosaa (kaulaa) myöten. Vaikka pullo olisi kuinka tilava, pullon suu määrittelee nesteen virtausnopeuden pullosta ulos virtausdynamiikan lakien mukaan. Liikenteessä pullonkaulalla tarkoitetaan liikennejärjestelmässä tai paljon käytetyssä reitissä olevaa kohtaa, jossa liikenne hidastuu rajallisen kapasiteetin vuoksi. Kyseessä voi olla esimerkiksi liian kapea tie tai silta.


title: Pullonkaula

text: Tietoteniikassa ja muissakin systeemeissä pullonkaula tarkoittaa järjestelmän osa-aluetta, joka estää koko järjestelmän toimimisen täydellä kapasiteetilla. Yleensä tämä johtuu siitä, että pullonkaulana toimivan osan suorituskyky on alhaisempi muihin osa-alueisiin verrattuna. Esimerkiksi suuria tietomääriä kasiteltäessä voidaan havaita, että kaikista moderneinkin laitteisto on käytännössä hyödytön, mikäli kiintolevy on hyvin vanhanaikainen. Tällöin pullonkaulaksi muodostuu hidas kiintolevy.


title: Pullonkaula

text: Pullonkaulailmiö tunnetaan myös ihmisen ja muiden lajien evoluutiossa ja maapallon eri alueiden asutushistoriassa, kun koko myöhemmän populaation kokonaisuudessaan tai populaation jollakin nimenomaisella alueella on päätelty olevan jonkin hyvin pienen perustajajoukon jälkeläisiä. Tällöin edeltävän populaation koko geneettisestä monimuotoisuudesta välittyy myöhempään populaatioon vain pieni osa.


title: Nancy Richey

text: Nancy Richey (s. 23. elokuuta 1942 San Angelo, Texas, Yhdysvallat) on yhdysvaltalainen entinen tennispelaaja.


title: Nancy Richey

text: Richey voitti kaksinpelin Grand Slamin vuonna 1967 Australian avoimissa ja vuonna 1968 Ranskan avoimissa. Vuosina 1965 ja 1966 hän voitti Yhdysvaltain mestaruusturnauksen nelinpelin ja vuonna 1966 myös Australian avointen ja Wimbledonin nelinpelin. Myös hänen veljensä, Cliff Richey oli menestynyt tennispelaaja. Hänet valittiin Tennis Hall of Fameen vuonna 2003.


title: Nancy Richey

text: Yhteensä Richey voitti urallaan 69 kaksinpeliturnausta, 25 niistä avoimella aikakaudella. Hän oli korkeimmillaan WTA-maailmanlistan sijalla kolme vuosina 1968 ja 1972.


title: Nancy Richey

text: Yhdysvaltain Fed Cup -joukkueessa Richey pelasi ensimmäisen kerran vuonna 1964. Yhteensä hän pelasi 11 maaottelussa. Vuonna 1969 hän oli mukana Yhdysvaltain voittamassa Fed Cup -joukkueessa.


title: Ammunnan maailmanmestaruuskilpailut 1899

text: Vuoden 1899 ammunnan maailmanmestaruuskilpailut järjestettiin Loosduinenissa. Kyseessä olivat kautta aikain kolmannet maailmanmestaruuskilpailut ammunnassa. Ohjelmassa oli ainoastaan kivääriammunta ja mitalit jaettiin kaikkiaan viidessä eri lajissa.


title: HMS Quadrant

text: HMS Quadrant (viirinumerot G67 ja D17) oli Britannian kuninkaallisen laivaston Q-luokan hävittäjä toisessa maailmansodassa.


title: HMS Quadrant

text: Alus tilattiin maaliskuussa 1940 Hawthorn Leslieltä Newcastlesta osana 3. hätälaivueen tilausta ja sen köli laskettiin 24. syyskuuta. Alus laskettiin vesille vasta 28. helmikuuta 1942, koska Norjan taisteluiden ja mantereen evakuointien aiheuttaman korjaustarpeen kasvu viivästytti uusien alusten rakentamista. Alus valmistui vielä saman vuoden lopulla 26. marraskuuta, jolloin sen tarjoukseen perustunut hinta oli 436 576 puntaa ilman amiraliteetin toimittamia ase- ja viestijärjestelmiä.


title: HMS Quadrant

text: "HMS Quadrant" lähti joulukuussa 1942 koeajojen loppuunsaattamiseksi ja aluksen varustamiseksi Scapa Flow’hun, missä se aloitti kouluttautumisen osana Kotilaivastoa. Alus saattoi 18. joulukuuta "HMS Musketeerin" ja "HMS Raiderin" kanssa taistelulaiva "HMS King George V:ttä" ja risteilijä "HMS Berwickiä" niiden suojatessa Jäämeren saattuetta JW51A.


title: HMS Quadrant

text: Alus lainattiin Australian laivastolle, joka otti sen palvelukseen 18. lokakuuta 1945 nimellä "HMAS Quadrant". Aluksen ensimmäisenä Australian laivaston kuuluvana päällikkönä oli W. F. Cook. Miehistö alukselle tuli Australian laivastolla lainassa olleelta "HMAS Nizamilta", jonne "Quadrantin" brittimiehistö siirtyi.


title: HMS Quadrant

text: Alus viipyi Garden Islandilla 8. joulukuuta saakka, kun sille tehtiin erilaisia muutostöitä ja täydennettiin varustusta muun muassa aluksen kattilat puhdistettiin, konehuoneen kaapelointi uusittiin ja asennettiin 2 naulan Mk VII ilmatorjuntatykki. Ensimmäisinä sodan jälkeisinä kuukausina alus kuljetti joukkoja Uuden-Guinean ja Australian välillä, mistä vapauduttuaan se valvoi Australian aluevesiä. Alus siirrettiin reserviin 20. kesäkuuta 1947 Sydneyssä. Huhtikuussa 1950 alkoivat aluksen muutostyöt tyypin 15 nopeaksi sukellusveneentorjuntafregatiksi Williamstownin telakalla, jonne se siirrettiin 14. kesäkuuta.


title: HMS Quadrant

text: Muutostyöt saatiin päätökseen vuonna 1953 ja alus palautettiin palvelukseen vielä samana vuonna 16. heinäkuuta. Alus poistettiin palveluksesta 16. elokuuta 1957 ja se myytiin romutettavaksi 15. helmikuuta 1963.


title: Richard Gastin Lado

text: Richard Gastin Lado (; s. 5. lokakuuta 1979 Khartum, Sudan) on sudanilainen jalkapalloilija, pelipaikaltaan puolustaja. Hän edustaa seuratasolla maansa pääsarjassa pelaavaa Khartum-3 -joukkuetta. Lado on pelannut Sudanin maajoukkueessa neljä ottelua, muttei ole tehnyt niissä yhtäkään maalia.


title: Munamiehen maailma

text: Munamiehen maailma on Riku Niemisen luoman ja esittämän hahmon Munamiehen musiikkialbumi, joka ilmestyi 18. toukokuuta 2011. Se sisältää singlet ”Pidä huolta” ja ”Pomppufiilis”, sekä varta vasten Munamiehelle sävellettyjä kappaleita. Artisteina ovat muiden muassa Michael Monroe, Pedro Hietanen, ja kappaleiden sanoituksista vastaa ainakin Pekka Eronen.


title: Munamiehen maailma

text: Albumi debytoi Suomen virallisen listan sijalla 1, ylittäen myynnissä kultarajan.


title: Farid Bang

text: Farid Bang (oik. Farid El Abdellaoui, s. 4. kesäkuuta 1986 Melilla, Espanja) on saksalainen rap-artisti.


title: Farid Bang

text: Farid El Abdellaoui syntyi Melillassa, joka on Espanjalle kuuluva kaupunki Marokon rannikolla. Hän muutti kahdeksan vuotiaana marokkolaisten vanhempiensa mukana Málagaan, josta myöhemmin matka jatkui Saksaan, Düsseldorfiin.


title: Farid Bang

text: Saksassa Farid alkoi räpätä 19-vuotiaana yhdessä ystävänsä "Tekkenin" kanssa. Farid sai lopulta levysopimuksen Summer Cem tapahtuman kautta, jossa hän tapasi Eko Freshin. Samana vuonna Farid vieraili Eko Freshin mixtapella "Fick immer noch deine Story", jossa hän käytti taiteilijanimenään Farid Urlaubia. Lopulta noin kolme vuotta myöhemmin 4. heinäkuuta 2008 Farid julkaisi ensimmäisen sooloalbuminsa Asphalt Massaka.


title: Killer Love

text: Killer Love on The Pussycat Dolls -yhtyeen laulajana ja Eden's Crush yhtyeen jäsenenä tunnetuksi tulleen Nicole Scherzingerin vuonna 2011 ilmestynyt ensimmäinen sooloalbumi. Ennen "Killer Lovea" Scherzinger työsti albumia nimeltä "Her Name Is Nicole", mutta sitä ei koskaan julkaistu.


title: John Nurminen

text: Johan (John) Viktor Nurminen (10. elokuuta 1877 Rauma – 26. kesäkuuta 1951 Helsinki) oli merenkulkuneuvoksen arvonimen saanut suomalainen liikemies ja laivanvarustaja , joka loi nimeään kantavan John Nurminen Oy:n.


title: John Nurminen

text: John Nurmisen isä Johan (John) Nurminen (1851–1914) oli myös raumalainen laivanvarustaja, jonka kauppahuone rakennutti ja omisti purjelaivoja. John Nurminen oli kauppahuoneen johdossa vuodesta 1897 ja osti sen isältään vuonna 1913, vuosi ennen tämän kuolemaa. Jo ennen ensimmäistä maailmansotaa hänet tunnettiin "Suomen parrukuninkaana" menestyksekkään parrukaupan ansiosta. Vuonna 1918 Nurminen oli senaatin valtuuttamana Suomen kaupallisena edustajana Berliinissä.


title: John Nurminen

text: Nurminen muutti kauppahuoneensa osakeyhtiöksi vuonna 1919, laajensi toimintaa ja siirsi pääkonttorin Helsinkiin. Hän oli kaksi vuotta toimitusjohtajana, mutta taloudellisten vaikeuksien vuoksi yritys joutui 1920-luvun alussa pankin holhoukseen ja vuodesta 1923 perustajaosakkaisiin kuuluneen Antti Wihurin omistukseen. Kun Wihuri vuonna 1932 muutti yrityksen nimen Merihuolto Oy:ksi, Nurminen perusti omansa uudelleen vapatuneella alkuperäisellä nimellä. Hän jatkoi uuden John Nurminen Oy:n toimitusjohtajana vuoteen 1946 asti.


title: John Nurminen

text: Nurminen oli vuonna 1935 myös perustamassa matkatoimisto Kalevaa. Hän sai merenkulkuneuvoksen arvonimen vuonna 1943. John Nurmisen jälkeen perheyritystä johti hänen poikansa Matti Nurminen ja sittemmin tämän poika Juha Nurminen.


title: John Nurminen

text: John Nurmiselle on vuonna 1971 pystytetty Raumalle Yrjö Liipolan veistämä muistomerkki. Nurmisen mukaan on nimetty myös vuonna 1992 perustettu John Nurmisen säätiö.


title: Sibusiso Dlamini

text: Sibusiso Dlamini (s. 1. syyskuuta 1980 Mbabane) on swazimaalainen jalkapalloilija, pelipaikaltaan hyökkääjä. Hän edustaa seuratasolla eteläafrikkalaista Mpumalanga Black Aces FC:tä. Dlamini on pelannut Swazimaan maajoukkueessa 14 ottelua ja tehnyt yhden maalin. Hän oli mukana joukkueen kokoonpanossa muun muassa vuoden 2006 MM-kisojen karsinnoissa, joissa hän pelasi kaksi ottelua.


title: Luís Fróis

text: Luís Fróis (1532 – 8. heinäkuuta 1597) oli portugalilainen lähetyssaarnaaja. Hän syntyi Lissabonissa, ja liittyi jesuiittaveljestöön vuonna 1548.


title: Luís Fróis

text: Vuonna 1563 hän saapui Japaniin lähetystyötä tekemään, ja tapasi Kiotossa shōgun Ashikaga Yoshiterun. Myöhemmin hän ystävystyi Oda Nobunagan kanssa, ja viihtyi tämän vieraana Gifussa kirjoittaessaan kirjoja. Hänen teoksiinsa kuuluu muun muassa kirja Japanin historiasta, joka julkaistiin kuitenkin vasta 1900-luvulla.


title: Gfot

text:
Gfot on VR:n omistama kattamaton autovaunutyyppi. Vaunuun mahtuu kymmenen autoa, joista viisi alatasolle ja viisi ylätasolle. Vaunussa on myös mahdollista käyttää auton lohkolämmitintä (vain talviaikana).
Vaunuun saa lastattua seuraavia ajoneuvoja: henkilöautot, tila-autot, maasturit, pakettiautot, auto + matkailuvaunu / perävaunu / traileriyhdistelmät
Pituus maks. 5,05 m mahdollisine vetokoukkuineen, leveys maks. 2,20 m, kokonaiskuljetuspaino maks. 2500 kg, kuitenkin niin, että akseli- ja telipaino on alle 1400 kg
Vaunussa on 4 erikorkuista ajoneuvopaikkaa, jotka on jaettu kerroksittain seuraavasti:
Kuormauskorkeus 165cm
Kuormauskorkeus 205 cm (kaksi paikkaa), 230 cm (kaksi paikkaa) ja 260 cm (yksi paikka)
Ylätasoa ei ole katettu.


title: Gfot

text:
Vaunussa voi kuljettaa myös perävaunuja
Tavarankuljetusperävaunun enimmäismitat ovat: paino 1400 kg, pituus 5,00 m, leveys 2,20 m, korkeus 1,65 m


title: Gfot

text: "Mikäli auto talviaikana kuormataan ulkotilaan, on matkan päätyttyä tarkistettava ennen käynnistystä, että moottoritilassa ei ole lunta eikä jäätä. VR ei korvaa lumen tai jään moottorille käynnistyksen yhteydessä aiheuttamia vahinkoja." Vr:n sivuilta.


title: Fredrikson (hahmo)

text: Fredrikson () on kuvitteellinen hahmo, joka esiintyy Tove Janssonin kirjassa "Muumipapan urotyöt" ("Muminpappans bravader", 1950) sekä animaatiosarjoissa "Muumilaakson tarinoita" ja "Muumien maailma". Hän on Muumipapan nuoruudenystävä ja merkittävä henkilö hänen nuoruudessaan. Fredrikson on keksijä ja on rakentanut muun muassa jokilaiva Merenhuiskeen.


title: Fredrikson (hahmo)

text: Fredrikson on Muumipapan nuoruudenystävä ja ensimmäinen ystävä, johon Muumipappa tutustuu paettuaan orpokodista. Fredrikson on ensimmäisenä henkilönä oikeasti kiinnostunut Muumipapan asioista. Muumipapan kurjan lapsuuden jälkeen empaattinen Fredrikson tuo ilon hänen elämäänsä. Muumipapan mukaan Fredriksonilla on kyky rauhoittaa ja vakuuttaa toiset, vaikkei hän puhu isoilla kirjaimilla eikä sanoisi mitään merkittävää.


title: Fredrikson (hahmo)

text: Fredriksonin elämänkokemus hämmästyttää Muumipappaa. Hän muun muassa kertoo Muumipapalle hattivateista ja sanoo lukeneensa kuvakirjan, "Matka Valtameren yli". Fredrikson on etevä keksijä ja rakentaa muun muassa jokilaiva Merenhuiskeen. Myrskyn tullen hän on luottavainen valmistamaansa Merenhuiskeeseen ja itseensä: hän kertoo olleensa aiemmin myrskyssä kyseisessä kuvakirjassa.


title: Fredrikson (hahmo)

text: Fredrikson esiintyy "Muumipapan urotyöt" -kirjassa sivuhahmona. Muumipapan paettua orpokodista hän kohtaa Fredriksonin ensi kertaa ihmetellessään purolla hänen rakentamaansa vesimyllyä. Fredrikson on etevä keksijä ja rakentaa muun muassa jokilaiva Merenhuiskeen, jolla hän, Muumipappa, Juksu ja Hosuli seikkailevat. Laivan nimen piti alun perin olla Merenkuiske (), mutta laivan maalaamisen tehtäväkseen saanut Hosuli maalasi laivan kylkeen Merenhuiske (). Hosuli maalasi laivan punaiseksi ja tekstin merensiniseksi. Hosuli on Fredriksonin orpo veljenpoika, jonka vanhemmat katosivat suursiivouksessa.


title: Fredrikson (hahmo)

text: Kirjassa he kohtaavat jättimäisen drontti Edvardin, jota Fredrikson keksii huijata. Ensimmäisen kerran hän huijaa saadakseen laivansa vesille: hän väittää joen pohjan olevan pehmeää hiekkaa ja saa drontin kylpemään joessa. Tällöin syntyy hyökyaalto, joka nostaa Merenhuiskeen vesille. Myöhemmin Fredrikson hämää suuttunutta dronttia antamalla sille laivaansa takertuneen pilven väittäen sen olevan haahkanuntuvilla täytetty aito dronttimakuupussi. Kolmannen kerran Fredrikson ystävineen kohtaa drontti Edvardin, kun se talloo heitä takaa ajaneen Merikoiran.


title: Fredrikson (hahmo)

text: Fredriksonin osalta seikkailut päättyvät hetkeksi, kun satavuotias hallitsija Itsevaltias palkkaa Fredriksonin kuninkaalliseksi hovikeksijäkseen Yllätysten puistoa varten, mutta on taas osa porukkaa saatuaan maalla, merellä ja ilmassa kulkevan aluksensa, uuden Merenhuiskeen, valmiiksi. Animaatiosarjassa tätä lentävää Merenhuisketta sanottiin Amfibiksi. Ystävykset kohtaavat jälleen kirjan lopussa, kun Fredrikson muiden mukana tulee käymään Muumitalossa.


title: Fredrikson (hahmo)

text: "Muumilaakson tarinoita" -animaatiosarjassa Fredrikson esiintyy jaksoissa "Muumipapan muistelmat I, Muumipapan muistelmat II ja Muumipapan muistelmat III" (jaksot 60–62), joissa Muumipappa kertoo nuoruuden seikkailuistaan. Jaksot mukailevat melko tarkasti "Muumipapan urotyöt" -kirjaa. Hänen roolissaan ääninäyttelijänä toimii Yleisradion dubbauksessa Ilkka Merivaara ja MTV:n dubbauksessa Jon-Jon Geitel. Fredrikson esiintyy myös "Muumien maailma" -animaatiosarjan jaksoissa, jotka kertovat Muumipapan nuoruudesta.


title: Fredrikson (hahmo)

text: Fredrikson on monen muun Muumi-hahmon tapaan Naantalin Muumimaailmassa. Hän kuuluu tosin harvemmin nähtäviin hahmoihin, joten hän ei ole tavattavissa joka päivä. Muumimaailmaan on lisäksi rakennettu isokokoinen Merenhuiske-laiva. Lisäksi Muumimaailmalla oli aikoinaan käytössään Merenhuiske-niminen vesibussi. Merenhuiskeesta on valmistettu avattava lelu, joka sisältää myös Muumeista tuttuja hahmoja.


title: Fredrikson (hahmo)

text: Toisin kuin useat muut muumihahmot, Fredrikson ei ole päätynyt Arabian valmistamiin Muumi-esineisiin.


title: Juksu

text: Juksu () on fiktiivinen hahmo, joka esiintyy Tove Janssonin kirjassa "Muumipapan urotyöt" ("Muminpappans bravader", 1950). Hän on Muumipapan nuoruudenystävä. Nuuskamuikkunen on hänen poikansa.


title: Juksu

text: Juksu esiintyy Tove Janssonin Muumi-kirjoissa pelkästään Muumipapan nuoruudesta kertovassa kirjassa "Muumipapan urotyöt". Hän on ulkonäöltään Nuuskamuikkusen (joka esiintyi ensi kerran kirjassa "Muumipeikko ja pyrstötähti", 1946) näköinen – Juksulla tosin on hatussa punottu narunpätkä. Juksu on Muumipapan nuoruudenystävä Fredriksonin ja Hosulin kanssa. He seikkailevat Fredriksonin rakentamalla Merenhuiske-aluksella. Juksu on mukana perustamassa siirtokuntaa Muumipapan, Hosulin ja Mymmelin tyttären kanssa. Kirjassa Juksu saa Mymmelin kanssa lapsen, Nuuskamuikkusen, joka on siten sukua Pikku Myylle. Kirjan päätteeksi Juksu ja Mymmeli tapaavat Nuuskamuikkusen.


title: Juksu

text: Juksua kuvaillaan syntymälaiskaksi, ja hän tekee vain asioita, jotka on kielletty. Juksu ei pidä kielloista, määräyksistä eikä puistonvartijoista. Juksu polttaa piipussaan tupakkaa, ja hänellä on tapana sanoa ”Huh ja hoh”. Muumipapan mukaan Juksu ei huolestunut huolestuttavista asioista eikä halunnut jättää jälkipolville itsestään muistoa. Juksu muistuttaa Muumipapan mielestä Nuuskamuikkusta.


title: Juksu

text: Televisiosarjassa "Muumilaakson tarinoita" Juksu esiintyy jaksoissa "Muumipapan muistelmat I, Muumipapan muistelmat II ja Muumipapan muistelmat III", jotka kertovat Muumipapan nuoruudesta melko tarkasti kirjaa mukaillen. Hänen ääninäyttelijänään toimii Yleisradion dubbauksessa Timo Torikka ja MTV:n dubbauksessa Ilkka Villi. Kummassakin versiossa ääninäyttelijä on sama kuin Nuuskamuikkusella. Juksu ja hänen poikansa eroavat hieman toisistaan televisiosarjassa. Juksulla on esimerkiksi punainen hattu, tummanruskeat hiukset ja siniharmaat silmät, kun taas Nuuskamuikkusella on vihreä hattu, ruskeat hiukset ja ruskeat silmät.


title: Juksu

text: "Muumien maailma" -sarjassa hahmon äänenä on Nuuskamuikkusen ääninäyttelijä Taneli Mäkelä.


title: Zakaria Abahassine

text: Zakaria Abahassine (s. 23. heinäkuuta 1988 Jyväskylä) on marokkolais-suomalainen jalkapalloilija, pelipaikaltaan keskikenttäpelaaja. Seuratasolla hän edustaa Savonlinnan Työväen Palloseuraa. Abahassine on Jyväskylän Jalkapalloklubin kasvatti ja debytoi seuran edustusjoukkueessa kaudella 2007. Abahassine pelasi JJK:n edustusjoukkueessa kolmen vuoden ajan, muttei onnistunut tekemään todellista läpimurtoa Veikkausliigassa. Hän pelasi Rovaniemen Palloseurassa kauden 2011. Abahassinen isä on marokkolainen ja äiti suomalainen.


title: Miss Intia

text: Miss Intia ( tai "Femina Miss India") on Intiassa vuosittain järjestettävä kauneuskilpailu. Kilpailun järjestäjänä toimii "Femina"-naistenlehti, jota julkaisee Bennett, Coleman & Co. Ltd.


title: Miss Intia

text: Vuoteen 2007 asti voittajasta tuli "Miss India Universe", joka lähetettiin Miss Universum -kilpailuun; ensimmäisestä perintöprinsessasta tuli "Miss India World", joka lähetettiin Miss Maailma -kilpailuun; ja toisesta perintöprinsessasta tuli "Miss India Earth", joka lähetettiin Miss Earth -kilpailuun. Vuonna 2007 Miss Intian järjestäjät päättivät luopua perintöprinsessoista, jolloin kaikki kolme ovat tasavertaisia voittajia.


title: Miss Intia

text: Vuonna 2010 Miss Intian järjestäjät ilmoittivat, että eivät enää lähetä edustajaa Miss Universum -kilpailuun, ja kolmas voittaja osallistuu jatkossa Miss International -kilpailuun.


title: Miss Intia

text:
Intia ei osallistunut Miss Maailma -kilpailuun vuosina 1963, 1964, 1965, 1967.
Intialainen ei ole ikinä voittanut Miss International -kilpailua. Intia ei osallistunut kilpailuun vuosina 1963–1967, 1972, 1977, 1989, 1990.
Intia ei osallistunut Miss Universum -kilpailuun vuosina 1953–1963. I Am She – Miss Universe India -kilpailu lähetti edustajan Miss Universumiin vuosina 2010–2012. Vuodesta 2013 on järjestetty erillinen Miss Diva -kilpailu, jonka voittaja pääsee edustamaan Intiaa Miss Universum -kilpailuun.


title: Miss Intia

text: Miss Intian kolmas voittaja lähetettiin ennen Miss Asia Pacific -kilpailuun. Vaikka Miss Asia Pacific oli maineikas kauneuskilpailu, sitä ei järjestetty säännöllisesti ja se lopetettiin vuonna 2006.


title: Edm (makuuvaunu)

text: Edm on VR:n omistama kaksikerroksinen makuuvaunutyyppi. Edm-vaunut on valmistettu Otanmäen vaunutehtaalla Vuolijoella (vuodesta 2007 alkaen osa Kajaania). Niitä käytetään pääradan yöjunissa välillä Helsinki–Rovaniemi–Kemijärvi sekä välillä Helsinki–Kolari vanhojen sinisten makuuvaunujen ohella.


title: Edm (makuuvaunu)

text: Vaunussa on 38 makuupaikkaa. Matkatavaroita voi kuljettaa hytissä ja junan matkatavaravaunuissa. Koko vaunun alueella on GSM-kuuluvuus. Koko vaunu on ilmastoitu. Jokaisessa hytissä ja vaunun julkisissa tiloissa on savuilmaisimet.


title: Edm (makuuvaunu)

text: VR-Yhtymä ja Talgo Oy sopivat 29. lokakuuta 2003 20 makuuvaunun tilauksesta, jonka arvo oli noin 59 miljoonaa euroa. Tilaukseen sisältyi optio toisesta 20 vaunun erästä.


title: Edm (makuuvaunu)

text: Ensimmäinen vaunu – numeroltaan 28501 – valmistui koeajoihin lokakuussa 2005. Vaunu palautettiin tehtaalle ja toimitettiin vaunun 28502 kanssa joulukuussa 2005. Uudet makuuvaunut otettiin kaupalliseen liikenteeseen 1. helmikuuta 2006. Vaunujen ensimmäinen junavuoro oli P 61 Helsingistä Rovaniemelle.


title: Edm (makuuvaunu)

text: Valmistuessaan Edm-vaunut korvasivat vähitellen sinisten CEmt-makuuvaunujen vanhimman valmistuserän.


title: Edm (makuuvaunu)

text: Toukokuussa 2005 – ennen kuin yhtäkään vaunua oli valmistunut – oli VR ilmoittanut, ettei se aio käyttää optiotaan. VR:llä oltiin arvioitu, että uusia makuuvaunuja ei tarvitse tilata, ennen kuin vasta vuoden 2015 tienoilla.


title: Edm (makuuvaunu)

text: Valtio kiirehti kalustohankintojen kanssa aluepoliittisista syistä. VR-Yhtymän ylimääräisessä yhtiökokouksessa valtion omistajaohjauksesta vastannut ministeri Jyri Häkämies (Kok.) päätti, että VR tilaa 20 makuuvaunua. Tilauspäätös johti VR-Yhtymän hallituksen puheenjohtaja Antti Lagerroosin ja pääjohtaja Henri Kuitusen eroon.


title: Edm (makuuvaunu)

text: Toisesta makuuvaunuerästä järjestettiin EU-säännösten mukainen kilpailutus. Vaunutilauksesta olivat kiinnostuneita Transtech ja Alstom. Sopimus Transtechin kanssa tehtiin 17. huhtikuuta 2009 ja tilauksen arvoksi tuli noin 60 miljoonaa euroa.


title: Edm (makuuvaunu)

text: Toisen valmistuserän ensimmäiset vaunut valmistuivat toukokuun 2010 lopulla, ja ne toimitettiin 2. kesäkuuta 2010. Vaunut saivat heti valmistuessaan vihervalkoisen värityksen ja eurooppalaisen standardinumeron. Kaupalliseen liikenteeseen vaunut otettiin kesä-heinäkuun 2010 aikana.


title: Edm (makuuvaunu)

text: Ala- ja välitasolla on 11 hyttiä, joiden pinta-ala on 3,3 m². Ylätasolla on 8 hyttiä pinta-alaltaan 4,2 m² ja ne ovat suihkullisia. Osa alatason hyteistä voidaan yhdistää väliovella neljän hengen hyteiksi.


title: Edm (makuuvaunu)

text: Vaunuissa on kaksi 4,0 m²:n invahyttiä, jotka sijaitsevat alatasolla.


title: Edm (makuuvaunu)

text: Välitasolta löytyy lemmikeille kaksi paikkaa, joista löytyy kopalle syvennys, jonka koko on 50 cm × 80 cm × 90 cm.


title: Edm (makuuvaunu)

text: Allergisille on varattu kaksi hyttiä välitasolta.


title: Edm (makuuvaunu)

text: Vaunussa on WC-tiloja 2 kpl; välitasolla on pieni WC ja alatasolla inva-WC, jossa on myös lastenhoitotila.


title: Edm (makuuvaunu)

text: Välitasolla on suihku, joka on tarkoitettu ala- ja välitason matkustajille.


title: Loputon luokkaretki

text: Loputon luokkaretki on Klamydian 7. syyskuuta 2011 ilmestynyt pitkäsoitto. Albumin bonus-CD:n kappaleet nauhoitettiin Hämeenlinnassa 24. heinäkuuta 2010. Levyltä julkaistiin single ”Suomalainen tarina”, josta kuvattiin musiikkivideo.


title: Loputon luokkaretki

text: Albumi debytoi Suomen virallisen listan ensimmäisellä sijalla, ja pysyi listalla yhteensä kymmenen viikkoa.


title: Rkt (ravintolavaunu)

text: Rkt on VR:n pikajunissa käyttämä ravintolavaunutyyppi. Vaunut valmistettiin Valtionrautateiden Pasilan konepajalla Helsingissä kolmessa erässä vuosien 1975–1986 välillä. Rkt-sarjan vaunut ovat olleet vuosikymmeniä Suomen rautateiden yleisimpiä ravintolavaunuja.


title: Rkt (ravintolavaunu)

text: Vaunujen sisustus on säilynyt hyvin pitkälti muuttumattomana, joten 70-luvun tunnelma on huomioitu ravintolan tarjonnassa. Vaunun markkinointinimi on Raileri.


title: Rkt (ravintolavaunu)

text: Rkt-vaunut liikennöivät pohjoisen Suomen pikajunissa sekä poikittaisliikenteessä:


title: Rkt (ravintolavaunu)

text: Rkt-vaunuja käytetään myös erilaisissa tilausjunissa ja korvaavana kalustona Intercity-junissa.


title: Rkt (ravintolavaunu)

text: Vuosina 1996–1998 vaunut 23809–23820 kävivät läpi saneerauksen VR Turun konepajalla. Vaunujen sisustusta muutettiin siten, että paikkaluku kasvoi 60:een. Lisäksi suurin sallittu nopeus nostettiin arvoon 160 km/h. Muutetut vaunut siirrettiin sarjaan Rk ja ne saivat uudet numerot 27809–27820. VR Hyvinkään konepaja täyskorjasi Rk-vaunut vuosina 2005–2007, jolloin ne saivat punavalkoisen Intercity-värityksen. Rk-vaunujen markkinointinimi Avecralla on ollut Kultainen Kulkuri, mutta sen käytöstä on sittemmin luovuttu.


title: Rkt (ravintolavaunu)

text: Vaunu 23816 (myöhemmin Rk 27816) muutettiin vuonna 2000 Sibelius-junissa käytettäväksi yhdysliikennekelpoiseksi Rky 29981 -vaunuksi.


title: Rkt (ravintolavaunu)

text: Rkt-sarjasta on vain yksi vaunu poistunut ennenaikaisesti. Vaunu 23837 hylättiin sen vaurioiduttua Jokelan junaturmassa 21.4.1996.


title: Rkt (ravintolavaunu)

text: Rk-sarjan vaunuista puna-valkoinen Rk 27817 paloi Turun ratapihalla 20.-21.3.2012 tuhopolton seurauksena ja romutettiin myöhemmin.


title: Rkt (ravintolavaunu)

text: 1970-luvulla valmistuneista vaunuista ne, joita ei oltu saneerattu Rk-sarjaan, poistettiin liikenteestä vuodesta 2005 alkaen. Vuoteen 2007 mennessä vanhimmat vaunut olivat poistuneet liikenteestä. Vaunu 23808 siirrettiin vuonna 2007 Kihniön Aitonevalle virkistys- ja kokouskäyttöön.


title: Rkt (ravintolavaunu)

text: Vuonna 1982 valmistuneiden vaunujen poistuminen alkoi vuonna 2011.


title: Mika Gröhn (jalkapalloilija, 1982)

text: Mika Gröhn (s. 29. elokuuta 1982 Rovaniemi) on entinen suomalainen jalkapalloilija. Hän oli pelipaikaltaan vasen laitalinkki tai laitapuolustaja.


title: Mika Gröhn (jalkapalloilija, 1982)

text: Gröhn on Rovaniemen Palloseuran kasvatti. Hän debytoi seuran edustusjoukkueessa Ykkösessä kaudella 2002 ja jo seuraavalla kaudella kuului joukkueen avauskokoonpanoon pelaten 24 ottelussa. Veikkausliigassa kaudella 2004 peliaika jäi kuitenkin vähäisemmäksi ja hän siirtyi kesken kauden sarjatasoa alempana pelanneeseen AC Ouluun. Kaudeksi 2006 Gröhn palasi RoPS:aan, mutta kärsi useista loukkaantumisista ja hänen ottelumääränsä jäivät vähäisiksi. Hän siirtyi FC Santa Clausiin 2008, pelaten siellä kolmen kauden ajan. Kaudeksi 2011 Gröhn palasi Veikkausliigaan RoPS:n joukkueessa. Loukkaantumiset kuitenkin pilasivat hänen kautensa jälleen ja Gröhn päätti lopettaa vuoden lopussa.


title: Mika Gröhn (jalkapalloilija, 1982)

text: Gröhn ei ole sukua Jari Gröhnille, jonka kanssa hän on yhtä aikaa edustanut usealla kaudella sekä RoPS:aa että FC Santa Clausia.


title: Jason Moore

text: Jason Moore (s. 10. lokakuuta 1988 Bedford) on brittiläinen moottoriurheilija. Hän aloitti uransa karting-sarjoissa vuonna 2000. Vuonna 2003 hän sijoittui toiseksi National Junior TKM-mestaruussarjassa. Vuosina 2004-05 Moore kilpaili KF2-luokassa. Vuonna 2006 hän voitti National Junior TKM Extreme sarjan mestaruuden. Vuonna 2007 Moore siirtyi Formula Palmer Audi sarjaan. Hän sijoittui viidenneksi debyyttivuonnaan. Moore jatkoi sarjassa vuonna 2008 voittaen sarjan mestaruuden. Vuonna 2009 Moore kilpaili F2-sarjassa saavuttaen vain kolme pistettä. Hän tosin ajoi nopeimman kierroksen kauden toiseksi viimeisessä Espanjan kilpailussa.


title: Jaakko Isteri

text: Jaakko Isteri (s. 6. marraskuuta 1983 Kemi) on suomalainen jalkapalloilija. Hän on pelipaikaltaan hyökkäävä keskikenttäpelaaja.


title: Jaakko Isteri

text: Isteri on FC-88:n kasvatti ja debytoi Veikkausliigassa kaudella 2004 TP-47:n riveissä. Hän pelasi Torniossa kaksi kautta Veikkausliigaa. Joukkueen pudottua liigasta Isteri siirtyi pietarsaarelaiseen FF Jaroon, jossa peliaika jäi kuitenkin vähäiseksi. Jarosta hän siirtyi takaisin TP-47:aan. Kaudet 2009–2010 Isteri pelasi PS Kemi Kingsissä Ykkösessä. Hän siirtyi Rovaniemen Palloseuraan keväällä 2011.


title: Sō Yoshitoshi

text: Sō Yoshitoshi (, 1568 – 31. tammikuuta 1615) oli japanilainen daimio, joka hallitsi Tsushima-Fuchūn lääniä. Yoshitoshi kääntyi kristityksi Konishi Yukinagan vaikutuksesta, ja hänet kastettiin nimellä Dario. Hän osallistui Toyotomi Hideyoshin kampanjaan Joseonissa, ja johti joukkoja menestyksekkäästi Busanin piirityksessä.


title: Sō Yoshitoshi

text: Yoshitoshi oli Sō Masamorin viides poika, ja nousi klaanin johtoon, kun hänen ottoisänsä Sō Yoshishige hävisi Tsushiman taistelussa Toyotomi Hideyoshille. Yoshitoshi astui Hideyoshin palvelukseen, ja alkoi neuvotella Hideyoshin nimissä Joseonin kanssa, jotta tämä liittyisi Japanin suunnittelemaan hyökkäykseen Ming-dynastiaa vastaan. Joseonin kuningas kuitenkin kieltäytyi, ja Hideyoshi aloitti hyökkäykset niemimaalle.


title: Sō Yoshitoshi

text: Yoshitoshi oli merkittävässä osassa sodassa, sillä Tsushima sijaitsi strategisella paikalla Japanin ja Joseonin välissä. Hän oli myös perehtynyt vihollistensa alueisiin neuvotteluaikoinaan, ja sai tästä syystä komentajan aseman merkittävässä Busanin taistelussa vuonna 1593. Taistelussa japanilaiset saivat ylivoimaisen voiton arkebuusien avulla, mutta hyökkäys muuttui lopulta verilöylyksi, jossa lähes kaikki Busanin linnan asukkaat tapettiin. Onnistuneen valtauksen jälkeen Yoshitoshi sai jatkaa komentajan asemassa vielä useissa muissa taisteluissa niemimaalla.


title: Sō Yoshitoshi

text: Sō-klaani ei osallistunut Sekigaharan taisteluun vuonna 1600, mutta heidän annettiin jatkaa Tsushiman hallitsijoina.


title: Oulun Ooppera

text: Oulun Ooppera r.y. on 1965 perustettu oopperayhdistys, joka tuotti vuoteen 2011 saakka oopperaesityksiä Oulussa yhdessä Oulun kaupunginteatterin, Oulu Sinfonian ja Oulun konservatorion kanssa. Nykyisin oopperatuotannosta vastaa Oulun kaupunginteatteri.


title: Oulun Ooppera

text: Oulun musiikkiopiston opiskelijoiden tuottama Giuseppe Verdin oopperan La Traviata esitettiin huhtikuussa 1965 kauppaopiston Madetoja–salissa. Esityksen saaman kiinnostuksen vuoksi perustettiin oopperayhdistys kuten monessa muussakin kaupungissa. Yhdistyksen ensimmäiset oopperat olivat 1966–1967 esitetyt Giacomo Puccinin Madame Butterfly ja Pjotr Tšaikovskin Jevgeni Onegin. Edellisen ohjaaja oli Inga Laure ja jälkimmäisen Jussi Törnwall.


title: Oulun Ooppera

text: Vuosien 1968–1972 oopperat esitettiin Pohjankartanon juhlasalissa, syksyllä 1972 uuden teatteritalon valmistuttua myös oopperaesitykset siirtyivät sinne. Ensimmäinen uudessa teatteritalossa esitetty ooppera oli Suomen kantaesitys Georges Bizet'n oopperasta Helmenkalastajat.


title: Oulun Ooppera

text: Vuosina 1965–1970: Giuseppe Verdi: La Traviata, Giacomo Puccini: Madame Butterfly, Pjotr Tšaikovski: Jevgeni Onegin, Giuseppe Verdi: Naamiohuvit, Giacomo Puccini: Tosca, Leevi Madetoja: Pohjalaisia


title: Oulun Ooppera

text: Vuosina 1971–1980: Bedrich Smetana: Myyty morsian, Georges Bizet: Helmenkalastajat, Umberto Giordani: Andre Chénier, Pjotr Tšaikovski: Patarouva, Tauno Marttinen: Laestadiuksen saarna, Giuseppe Verdi: Rigoletto, Giacomo Puccini: Gianni Schicchi, Ruggiero Leoncavallo: Pajatso, Jacques Offenbach: Hoffmannin kertomukset, Daniel Auber: Fra Diavolo


title: Oulun Ooppera

text: Vuosina 1981–1990: Giacomo Puccini: La Bohème, Tauno Marttinen: Poltettu oranssi, Georges Bizet: Carmen, Aleksandr Dargomyzskij: Kivinen vieras, W.A. Mozart: Figaron häät, Giacomo Puccini: Madame Butterfly, Leevi Madetoja: Pohjalaisia, Benjamin Britten: Ruuvikierre, Otto Nikolai: Windsorin iloiset rouvat, Giuseppe Verdi: La Traviata


title: Oulun Ooppera

text: Vuosina 1991–2000: Gian-Carlo Menotti: Konsuli, Gioacchino Rossini: Sevillan parturi, Johan Strauss: Lepakko, Joonas Kokkonen: Viimeiset kiusaukset (1994–95), Gioacchino Rossini: Italiatar Algeriassa, Giacomo Puccini: Tosca, Leevi Madetoja: Juha, Igor Stravinski: Hulttion tie, W.A. Mozart: Cosi fan tutte, Aleksandr Dargomyzskij: Vedenneito


title: Oulun Ooppera

text: Vuosina 2001–2011: Einojuhani Rautavaara: Auringon talo, Giacomo Puccini: La Bohème, Seppo Paakkunainen: Kaikkeuden ytimessä, Giuseppe Verdi: Naamiohuvit, Olli Kortekangas: Messenius ja Lucia, W.A. Mozart: Don Giovanni, Jacques Offenbach: Hoffmannin kertomukset, Christoff Willibald Cluck: Orfeus ja Euridike, Aulis Sallinen: Punainen viiva, Pietro Mascagni: Cavalleria rusticana, Giacomo Puccini: Gianni Schicchi, Gian-Carlo Menotti: Meedio.


title: Asphalt Massaka

text: Asphalt Massaka on Farid Bangin ensimmäinen sooloalbumi, joka julkaistiin 4. heinäkuuta 2008.


title: Marcel Pilet-Golaz

text: Marcel Pilet-Golaz (s. 31. joulukuuta 1889, Cossonay, Vaud – k. 11. huhtikuuta 1958, Pariisi, Ranska) oli sveitsiläinen poliitikko. Hän kuului Sveitsin liittoneuvostoon vuosina 1928-1944 sekä toimi maansa liittopresidenttinä vuosina 1934 ja 1940.


title: Vares – Sukkanauhakäärme

text: Vares – Sukkanauhakäärme on 5. elokuuta 2011 ensi-iltansa saanut suomalainen elokuva. Se on jatkoa elokuvalle "Vares – Huhtikuun tytöt". Elokuva perustuu Reijo Mäen romaaniin Sukkanauhakäärme. Elokuvan ohjasi Lauri Törhönen.


title: Vares – Sukkanauhakäärme

text: Elokuva tuli vuokralle DVD:lle ja Blu-raylle 30. marraskuuta 2011 ja myyntiin 2. joulukuuta 2011.


title: Vares – Sukkanauhakäärme

text:
Kakolan vankilassa valmistelee pakoaan vaarallinen kuritushuonevanki, Torsten Rapp.
Varatuomari Pauli Kontio epäilee vaimoaan uskottomuudesta.
Naistenhurmaaja ravintolapianisti Jesus Maria Lobo liikkuu vikkelästi ympäri kaupunkia perässään toinenkin yksityisetsivä, Wasenius.
Voitto Fjäderin ja Ingan kuntosalilla liikkuu kummallista väkeä.
Tuoreilla jäljillä kulkevan Vareksen elämä on taas vaakalaudalla ja moni henki on halpa Turussa.
Sukkanauhakäärmeen arvoitus raottuu sitä mukaa kuin ruumiskasa kasvaa.


title: Otar Tušišvili

text: Otar Tušišvili (, s. 14. kesäkuuta 1978 Gori, Georgian SNT) on georgialainen vapaapainija ja olympiamitalisti.


title: Otar Tušišvili

text: Tušišvili voitti sarjan 66 kg olympiapronssia Pekingissä 2008. Ateenassa 2004 Tušišvili sijoittui 66 kg:n sarjassa 21:nneksi ja Sydneyssä 2000 hän oli sarjan 63 kg 15:s. MM-kilpailuissa Tušišvili on saavuttanut yhden hopean ja kaksi pronssia, ja EM-kilpailuista hän on voittanut kolme pronssimitalia.


title: Giorgi Gogšelidze

text: Giorgi Gogšelidze (, s. 7. marraskuuta 1979 Gori, Georgian SNT) on georgialainen vapaapainija, olympiamitalisti, maailman- ja Euroopan mestari. Hän on edustanut kilpaurallaan myös Venäjää.


title: Giorgi Gogšelidze

text: Gogšelidze voitti sarjan 96 kg olympiapronssia Pekingissä 2008 ja Lontoossa 2012. MM-kilpailuissa hän on saavuttanut Georgian edustajana kolme MM-mitalia ja neljä EM-mitalia, joiden joukossa on Euroopan mestaruus Tampereelta 2008. Venäjän edustajana Gogšelidze saavutti maailmanmestaruuden ja EM-hopeaa.


title: Jung, brutal, gutaussehend

text: Jung, brutal, gutaussehend on Kollegahin ja Farid Bangin yhteisalbumi, joka julkaistiin 19. kesäkuuta 2009.Limited Steelbox Edition


title: Serhat Balcı

text: Serhat Balcı (s. 15. maaliskuuta 1982 Istanbul) on turkkilainen vapaapainija.


title: Serhat Balcı

text: Balcı on saavuttanut MM-hopeaa Istanbulista 2011, MM-pronssia Herningistä 2009 ja viisi EM-mitalia. Pekingin kesäolympialaisissa 2008 Balcı oli sarjassa 84 kg viides.


title: Matti Jaakkola (täsmennyssivu)

text: Matti Jaakkola voi tarkoittaa seuraavia henkilöitä:


title: Kilta-tuoli

text: Kilta-tuoli on Olli Mannermaan suunnittelema käsinojallinen tuoli. Mannermaa suunnitteli tuolin ollessaan Martelan (silloinen Tehokaluste) palveluksessa vuonna 1955. Tuoli sai samana vuonna kultamitalin Suomen suurmessuilla. Kilta-tuoli on osallistunut useisiin näyttelyihin ympäri maailmaa, ja on ollut mukana New Yorkin Museum of Modern Artin (MoMA) kokoelmissa.


title: Kilta-tuoli

text: Kilta-tuoli oli muiden Mannermaan Tehokalusteelle suunnittelemien toimistotuolien (Vista-nojatuoli ja Testa-kirjoitustuoli) ohella ensimmäisiä suomalaiskalusteita, joiden runko valettiin kevytmuovista, polystyreenistä, yhtenä kappaleena. Pehmusteena käytettiin vaahtomuovia ja jalkaosat olivat metallia. Kilta-tuoliin oli saatavana erilaisia jalkoja neljästä putkijalasta pyöriviin ja pyörillä varustettuihin keskusjalkoihin.


title: Matti Jaakkola (rovasti)

text: Matti Mikael (Mikko) Jaakkola (12. kesäkuuta 1879 Karkku – 19. maaliskuuta 1955 Pihtipudas) oli suomalainen kirkkoherra ja lääninrovasti. Jaakkola syntyi Karkussa ja suoritti ylioppilastutkinnon Tampereen lyseossa vuonna 1899. Valmistuttuaan papiksi Helsingin yliopistosta vuonna 1904 hän työskenteli ensin Ruotsinpyhtäällä apulaispappina 1904–1906, sen jälkeen Porvoossa apulaispappina 1906–1907. Vuoden 1907 kesällä hän siirtyi Jyväskylän maaseurakunnan v.t. kirkkoherraksi ja sen jälkeen v. 1909 Pihtiputaalle pitäjän apulaispapiksi ja vuodesta 1917 alkaen toimi siellä kirkkoherrana. Vuosina 1927–1953 hän toimi Viitasaaren kirkkoherrana ja jatkoi viransijaisena vuoteen 1954. Hän toimi vielä Pihtiputaalla vt. kirkkoherrana joulukuuhun 1954 saakka. Hän toimi myös lääninrovastina vuosina 1939–1953 ja opetti Viitasaaren yhteiskoulussa.


title: Matti Jaakkola (rovasti)

text: Matti Jaakkola kuului Viitasaaren Isänmaalliset Kansalaiset -nimiseen ryhmän perustajiin ja oli sen kantava voima. Ryhmä oli yksi Suomen ensimmäisiä avoimesti juutalais- ja vapaamuurarivastaisia järjestöjä. Kirkkoherra Jaakkola kirjoitti myös aktiivisesti ryhmän aihepiiristä muun muassa lehtiin "Sinimusta", "Aktivisti", "Tapparamies", "Siniristi" ja "Kustaa Vaasa". Vuosina 1914–1917 hän oli Kuopion seurakunnan "Siunausta koteihin" -lehden vastaava toimittaja.


title: Matti Jaakkola (rovasti)

text: Matti Jaakkolan puoliso oli Katri Jaakkola (o.s. Liljeroos). Heille syntyi 11 lasta.


title: Shpat Qerimi

text: Shpat Qerimi (s. 1. kesäkuuta 1989 Gjakovë, Jugoslavia) on kosovolais-suomalainen jalkapalloilija, joka edusti viimeksi Kolmosessa pelannutta Lohjan Palloa. Hän on pelipaikaltaan hyökkääjä tai hyökkäävä keskikenttäpelaaja.


title: ǃXóõ

text: ǃXóõ on Botswanassa ja Namibiassa puhuttava khoisan-kieli. Vuonna 2002 sitä puhui 4 200 ihmistä. Useimmat puhujat asuvat Botswanassa. ǃXóõn kieli tunnetaan sen suuresta määrästä foneemeja, joita on kielen läntisessä murteessa peräti 164. Laskelmat kuitenkin vaihtelevat 130:stä 164:ään; nimittäin kielitieteilijän Anthony Traillin arvioiden mukaan konsonantteja on 58, vokaaleja 31 ja tooneja neljä (Traill 1985, 1994 itä-!xóõsta), kun taas Dokumentation Bedrohter Sprachenin kielihankkeen mukaan konsonantteja on peräti 87, vokaaleja 20 ja tooneja vain kaksi (DoBeS 2008 länsi-!xóõsta).


title: ǃXóõ

text: Trail tiedottaa kielen itäisessä murteessa olevan neljä toonia ja viisi vokaalia. Tooneja eli äänenkorkeuksia ovat: korkea [á], tasainen [ā], matala [à], ja keski-laskeva [â] (DoBeS:n mukaan kielessä on vain korkea ja matala tooni). Vokaalijärjestelmä koostuu viidestä vokaalista, [a e i o u], jotka ääntyvät joko tavallisesti, glottaalisesti tai vuotoisasti. Vokaalit [a o u] voivat olla myös faryngaalisia ja niitä ääntäessä voi tuottaa yhtaikaa myös epiglottaalisen tremulantin [ᴙ]. Diftongeja ovat: [ai, ae, ao, au, oi, oe, oa, ou, ui, ue, ua]. Tavalliset vokaalit voivat nasalisoitua.


title: ǃXóõ

text: Traillin tiedottamat konsonantit (harvinaiset konsonantit suluissa, vuoden 1994 jälkeen lisätyt konsonantit asteriskilla merkittyinä):


title: ǃXóõ

text: !Xóõn kielessä on 83 naksausäännettä:ǃXóõ on yksi edellä mainituista khoisan-kielistä (kunta sisältää myös hadzan ja sandawen kielet sekä khoekielet). Kielen sanajärjestys on SVO eli "minä ajan autoa". Kielessä on myös taipuvia prepositioita sekä sarjaverbejä (eli kaksi peräkkäistä verbiä jotka muodostuvat yksittäisen predikaatin). Kausatiivi muodostetaan reduplikaatiolla. Genetiivit, adjektiivit, relatiivilauseet ja numerot tulevat niiden määrittämien substantiivien jälkeen.


title: ǃXóõ

text: Kaikki seuraavat tiedot ovat peräisin Anthony Traillin laatimasta A !Xóõ Dictionary -nimisestä sanakirjasta.


title: ǃXóõ

text: Substantiiviluokkia on viisi ja tooniluokkia kaksi. Näin kielessä on yhteensä seitsemän kieliopillista sukua. Substantiiviluokan jäsenyys riippuu substantiivin määräämästä sovusta eli siitä, kuinka toinen substantiivi vaikuttaa toiseen substantiiviin persoonan, luvun, suvun tai sijan suhteen. Kaikkien luokkien substantiiveissa (viidettä luokkaa lukuun ottamatta) on ilmiselvä suffiksi, joka usein paljastaa sen, mihin luokkaan ko. substantiivi kuuluu. Substantiiviluokka on hyvin tärkeä sen takia, että se määrää koko lauseen rakenteen, kuten seuraavissa esimerkeissä näkyy. Väärän substantiiviluokan valinta ja lauseen vastaava muokkaaminen tuottavat vain siansaksaa.


title: ǃXóõ

text: Luokat ovat seuraavat:ǃXóõn kielen kaksi tooniluokkaa määräävät, millä toonilla sopusoinnin ansiosta taipuneen sanan (esim. adjektiivin tai demonstratiivin) tavut ääntyvät. Myös verbi voi muuttua sopusoinnin seurauksena. Verbit taipuvat kuitenkin eri tavoin kuin substantiivit – nämä kaksi tooniluokkaa eivät siis koske verbejä. Tooniluokka vaikuttaa koko lauseen melodiaan eli äänenkorkeuteen, minkä takia substantiivin leksikaalinen tooni voi olla täysin erilainen kuin lauseen melodia. Mikä tahansa !xóõn neljästä toonista voi kuuluu jompaankumpaan tooniluokkaan ja tuottaa siten jommankumman melodian. Tooniluokka 1 aiheuttaa lauseeseen tasaisen melodian ja tooniluokka 2 laskevan melodian.


title: ǃXóõ

text:
Luokat ovat:
Esimerkiksi vain-sana esiintyy eri tavoin näissä esimerkeissä erilaisten substantiiviluokkien ja tooniluokkien ansiosta. Maasikaa koskevassa lauseessa se näkyy muodossa "ǂʻūeʻē" eli tooni on ensimmäisen tooniluokan mukaisesti tasainen ja substantiivi päättyy kolmannen substantiiviluokan mukaisesti e:hen, kun taas seuraavassa lauseessa tooni laskee ja sana päättyy i:hin. Jos lauseessa olisi ollut esimerkiksi substantiivi "!àhã" (palvelija, maaorja), joka kuuluu substantiiviluokka kakkoseen (-ã-sopuinen) ja tooniluokka kakkoseen (laskeva melodia), niin vain-sana esiintyisi sitten noiden luokkien mukaisesti.


title: Costaricanvarpuspöllö

text: Costaricanvarpuspöllö ("Glaucidium costaricanum") on pöllöjen heimoon kuuluva lintu. Sitä tavataan Costa Ricassa ja Panamassa. Vaikka sen esiintymisalue on pieni, se ei kuitenkaan ole vaarantunut.


title: Costaricanvarpuspöllö

text: Lintu voi olla väritykseltään ruskea tai punaruskea. Se on kooltaan noin 15 cm. Se elää ylänkömetsien puiden lehvästössä, usein metsän reunamilla. Sitä tavataan myös metsien laitamilla puoliavoimilla alueilla 800–1 200 metrin korkeudessa.


title: Brighton (täsmennyssivu)

text: Brighton tarkoittaa seuraavia asioita:


title: Duo Duo

text: Duo Duo (s. 1951 Peking, Kiina) on kirjailijanimi, jota käyttää kiinalainen Li Shizheng. Hänen ensimmäinen runokokoelmansa ilmestyi 1970-luvun alussa. Niissä runoissaan hän arvostelee kulttuurivallankumousta. Hän muutti Kiinasta vuosiksi 1989–2004 Taivaallisen rauhan tapahtumien vuoksi lähteen ja asui ensin Englannissa, myöhemmin myös Kanadassa ja Hollannissa. Kiinaan paluunsa jälkeen hän on työskennellyt kirjallisuuden opettajana eteläkiinalaisessa Hainanin yliopistossa.


title: Duo Duo

text: Duo Duoa on luonnehdittu Kiinan kadotettuun sukupolveen kuuluvaksi runoilijaksi, joka edustaa sumuista koulukuntaa.


title: Duo Duo

text: Duo Duo on saanut vuoden 2010 Neustadt-palkinnon. Palkintoperusteina mainitaan hänen runojensa kriittisyys. Hän etsii runoissaan oikeudenmukaisuutta ja tarkastelee ympäristöön kriittisesti.


title: P21 (proteiini)

text: p21/WAF1 on proteiini joka on ihmisessä koodattu CDKN1A geeniin. Geeni sijaitsee 6. kromosomissa.


title: Silja Ahonen

text: Silja Ahonen (s. 1988) on rytminen voimistelija. Hän on vuoden 2011 rytmisen voimistelun suomenmestari ja Suomen voimistelumaajoukkueen jäsen. Hänen kasvattajaseuransa on Hämeenlinnan Voimisteluseura. Nykyään Ahonen ei kilpaile mutta valmentaa.


title: Silja Ahonen

text: Ahonen osallistui vuonna 2008 rytmisen voimistelun 4-ottelun suomenmestaruuskilpailuun ja sijoittui neljänneksi. Vuonna 2009 hän sai pronssia. Vuonna 2010 hän voitti vanne-finaalin ja sai 4-ottelun hopeaa. Vuonna 2011 hän voitti nauha-finaalin, tuli toiseksi vanne-, pallo- ja keila-finaaleissa, ja sai 4-ottelun kultaa.


title: Sanctum

text: Sanctum voi viitata seuraaviin asiohin:


title: Siemens IT Solutions and Services

text: Siemens IT Solutions and Services on globaali, Siemens AG:n omistama IT-palvelutalo. Suomessa Siemens IT Solutions and Services Oy on toiminut itsenäisenä yhtiönä heinäkuusta 2010 asti. Yhtiö toimittaa tietotekniikan ulkoistuspalveluja ja ratkaisuja teollisuuteen, energia-alalle ja julkisen sektorin organisaatioille. Yhtiön historia Suomessa ulottuu aina vuoteen 1855, jolloin Siemens toimitti Suomeen ensimmäisen lennättimen. Siemens ja ranskalainen IT-yhtiö Atos Origin ilmoittivat vuodenvaihteessa 2010 muodostavansa strategisen kumppanuuden, jonka myötä Siemens IT Solutions and Services siirretään Atos Originin omistukseen. Kaupan myötä syntyvällä uudella IT-yhtiöllä on yhteenlaskettuna arviolta 78 500 työntekijää maailmanlaajuisesti.


title: Siemens IT Solutions and Services

text: Siemens IT Solutions and Services Oy toimittaa IT-ratkaisuja, kuten toiminnanohjausjärjestelmiä ja niihin liittyviä ulkoistuspalveluja. Yhtiön asiakkaita ovat teollisuuden, energia-alan ja julkisen sektorin organisaatiot. Siemens toi SAP:n ensimmäisenä Suomeen vuonna 1994 ja se on toimittanut yhteensä yli 2000 SAP-projektia maailmanlaajuisesti.


title: Heikki Halmesmäki

text: Heikki Halmesmäki (ent. "Halminen"; 6. lokakuuta 1891 Kiikoinen – 3. toukokuuta 1959 Oulu) oli suomalainen teologi ja rovasti (1948).


title: Heikki Halmesmäki

text: Halmesmäki syntyi maanviljelijäperheeseen Kiikoisissa, suoritti ylioppilastutkinnon vuonna 1910 Turun klassillisessa lyseossa ja opiskeli teologiaa Helsingin yliopistossa. Hänet vihittiin papiksi Porvoossa 4. kesäkuuta 1914, ja pastoraalitutkinnon hän suoritti vuonna 1921. Hän toimi Viitasaaren seurakunnan ylimääräisenä pappina ja kappalaisena 1914–1957, minkä jälkeen hän siirtyi Pelkosenniemen kirkkoherraksi.


title: Heikki Halmesmäki

text: Halmesmäki osallistui Suomen sisällissotaan ja oli aktiivisesti mukana suojeluskuntatoiminnassa. Hän toimi päätoimittajana sanomalehdessä "Sisä-Suomi" vuosina 1929–1930, sekä kustantajana ja toimittajana lehdessä "Viitasaaren Seutu" vuosina 1933–1944. Hän pakinoi lehdessä nimimerkillä "Pihkurin Pekka". Halmesmäki oli Viitasaaren Rauhanyhdistyksen perustajajäsen ja toimi myös Viitasaaren rotaryklubin presidenttinä vuosina 1954–1955.


title: Heikki Halmesmäki

text: Halmesmäen ensimmäinen puoliso (1915–1946) oli Aino Eeva Ihanne (o.s. Kalima) ja toinen puoliso (1947–) Aili Maria (o.s. Strömberg). Hänellä oli ensimmäisestä avioliitosta viisi lasta ja toisesta yksi.


title: Tullihallitus

text: Tullihallitus oli vuosina 1812–2012 toiminut Suomen valtion keskusvirasto, joka hallinnoi Suomen tullia. Se johti ja valvoi tulli- ja valmisteverojen sekä autoveron perimistä.


title: Tullihallitus

text: Valtiovarainministeriön alaisuudessa toiminut Tullihallitus oli yksi Suomen vanhimpia keskusvirastoja. Sen alaisuudessa toimi viisi tullipiiriä, tullilaboratorio ja sen yhteydessä tulliasiain neuvottelukunta. Tullihallitus toimi Helsingin keskustassa Erottajankadun ja Uudenmaankadun kulmatalossa.


title: Tullihallitus

text: Tullihallitus sai alkunsa 18. helmikuuta 1812 asetetusta päätullijohtokunnasta, jonka tehtäviin kuului kruunulle kuuluvien tullien periminen ja tilitys, tullikamarien valvonta, salakuljetuksen ehkäisy, maan kauppataseen laskeminen sekä merihylkyjä koskevien tietojen kerääminen. Päätullijohtokunta muutettiin Tullihallitukseksi keisarillisella asetuksella vuonna 1885. Itsenäisyyden aikana tullihallituksen tehtäväkenttä laajeni: se huolehti valmisteverojen kannosta vuosina 1919–1936 ja uudelleen 1991 alkaen sekä auto- ja moottoripyöräveron vuodesta 1958 alkaen. Tullihallitus oli myös yksi Suomen neljästä tilastoviranomaisesta ja tuotti tilastoja.


title: Tullihallitus

text: Vuoden 2013 alusta alkaen Tullihallituksesta, sen alaisista viidestä tullipiiristä ja Tullilaboratoriosta muodostui yksi Tulli-niminen viranomainen.


title: Tullihallitus

text: Titteli vuoteen 1885 "ylijohtaja", siitä alkaen "pääjohtaja".


title: Verohallitus

text: Verohallitus oli vuosina 1969–2010 toiminut Valtiovarainministeriön alainen Suomen valtion keskusvirasto. Yhdessä yhdeksän eri puolilla maata sijaitsevan veroviraston kanssa Verohallitus muodosti verohallinnon, jonka tehtävänä oli toimittaa verotus ja tilittää verot ja muut maksut valtiolle, kunnille, seurakunnille ja Kansaneläkelaitokselle.


title: Verohallitus

text: Verohallitus perustettiin vuonna 1969 verotuksen yhdenmukaisuuden valvomiseksi. Vuonna 1970 siihen yhdistettiin vuonna 1941 perustettu liikevaihtoverokonttori. Verohallinnon organisaatio uudistui 1.9.2010. Organisaatiomuutoksessa Verohallitus lakkautettiin ja sen entiset tehtävät jakautuivat usealle taholle.


title: Olli Ikkala (kansanedustaja)

text: Olli Kustaa Ikkala (29. heinäkuuta 1927 Vaasa – 6. joulukuuta 2001 Espoo) oli suomalainen professori, virkamies, pankinjohtaja ja kokoomuslainen poliitikko.


title: Olli Ikkala (kansanedustaja)

text: Ikkala suoritti lakitieteen kandidaatin tutkinnon Helsingin yliopistossa vuonna 1951, ja hänelle myönnettiin varatuomarin arvo vuonna 1953. Ekonomitutkinnon Ikkala sai vuonna 1954 Helsingin kauppakorkeakoulussa.


title: Olli Ikkala (kansanedustaja)

text: Ikkala väitteli lakitieteen tohtoriksi vuonna 1955 ja hän toimi finanssioikeuden professorina Helsingin yliopistossa vuosina 1964–1971, valtiovarainministeriön vero-osaston ylijohtajana 1966–1970 ja verohallituksen ensimmäisenä pääjohtajana 1970–1971, Suomen teollisuusliiton toimitusjohtajana 1971–1975, HOP:n johtokunnan jäsenenä 1975–1986 ja pääjohtajana 1984–1986 sekä kokoomuksen kansanedustajana Uudenmaan läänin vaalipiiristä 1987–1991. Vuosina 1971–1975 hän oli myös jäsenenä niin sanotussa idänkaupan komissiossa, ja kuului myös Uusi Suomi -sanomalehden johtokuntaan.


title: Olli Ikkala (kansanedustaja)

text: Ikkalan vanhemmat olivat Aili Maria Salovius ja hallintoneuvos Artturi Kustaa Ikkala. Ikkalan veli Eero Ikkala oli lääketieteen ja kirurgian tohtori sekä professori.


title: Dəliməmmədli

text: Dəliməmmədli () on kaupunki Azerbaidžanin Goranboyn piirissä. Se sijaitsee Bakun ja Tbilisin välisen rautatien sekä M1-valtatien varrella noin 20 kilometriä Goranboysta luoteeseen. Asukkaita on 5 200 henkeä (vuonna 2010).


title: Dəliməmmədli

text: Dəliməmmədlistä tuli kaupunkimainen taajama vuonna 1958 ja kaupunki vuonna 1991.


title: Ammunnan maailmanmestaruuskilpailut 1901

text: Vuoden 1901 ammunnan maailmanmestaruuskilpailut järjestettiin Luzernissa. Kilpailut olivat viidennet maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.


title: Asplöven HC

text: Asplöven Hockey Club on haaparantalainen jääkiekkoseura. Seuran edustusjoukkue pelaa Ruotsin kolmanneksi korkeimmalla sarjatasolla, Hockeyettanissa. Seuralla ei ole junioritoimintaa.


title: Asplöven HC

text: Asplöven perustettiin vuonna 1972 ja se pelasi 1990-luvulla ns. kalottiliigaa, jossa pohjois-Ruotsin ja pohjois-Suomen joukkueet molemmin puolin rajaa kohtasivat toisensa. Esimerkkejä vastustajista olivat Övertorneå HF, EtPo, TIHC, SoPa, KeKi ja Roki.


title: Asplöven HC

text: "Lähde: EliteProspects"


title: Barcelonnette

text: Barcelonnette (oksitaaniksi "Barcilona de Provença") on kunta Provence-Alpes-Côte d'Azurin alueella Alpes-de-Haute-Provencen departementissa. Vuonna 2008 kunnassa asui 2 911 asukasta. Kunta on historiallisen Provencen pohjoisin paikkakunta.


title: Barcelonnette

text: Barcelonnetten historia alkaa vuodesta 1231, kun Raimond Bérenger IV rakennutti paikalle linnoitetun kylän. Nimitys Barcelonette viittaa Provencen kreivien historialliseen kotiseutuun Barcelonaan. Paikka tunnettiin aluksi nimellä "Barcelone" ja sitä alettiin nimittää nykyisellä nimellään vasta noin 500 vuotta perustamisensa jälkeen. Barcelonnette sai tiettyjä etuoikeuksia vuonna 1381, kun kreivi Rouge de Savoiesta tuli sen valtias. Ranskan kuningas Ludvig XIV:n kaudella Englantia vastaan käydyissä rajasodissa paikalla taisteli Jaakko II:n poika Berswickin marsalkka, joka luovutti Ubayen laakson Ranskalle Utrechtin rauhassa vuonna 1713. Myöhemmin kaupungista muutti siirtolaisia Meksikoon ja osan palatessa takaisin he rakennuttivat kaupunkiin meksikolaistyylisiä taloja. Kaupunki on säilyttänyt alkuperäisen ruutuasemakaavansa.


title: Olli Ikkala

text: Olli Ikkala on seuraavien henkilöiden nimi:


title: Revansismi

text:
Revansismi () on termi, jolla kuvataa poliittisia tavoitteita, joilla valtion aikaisemmin, yleensä sodassa, menetetyt maa-alueet pyritään saamaan takaisin. Revansismissä taustavaikuttajia ovat nationalismi, patriotismi ja retributiivinen rangaistusteoria.
Irredentismi liittyy revansismiin läheisesti, kun halutuilla maa-alueilla asuu väärälle puolelle rajaa joutuneita oman kansan tai läheisen sukulaiskansan jäseniksi katsottuja.


title: Fragen

text: Fragen-tietokanta ("Frames on Gender") sisältää feministisiä klassikkotekstejä feminismin toisen aallon ajalta, joka Suomessa alkoi 1960-luvun loppupuolella. Hankkeeseen osallistuvan EU-maiden lisäksi Turkki ja Kroatia. Tekstit ovat alkukielisiä. Entisistä sosialistimaista peräisin olevat tekstit ovat vasta 1990-2000-luvulta, sillä siellä feministinen keskustelu ei aiemmin ollut mahdollista. Suomalaisten panoksena on Katarina Eskolan, Birgitta Bouchtin, Carita Nyströmin ja Märta Tikkasen tekstejä. Hankkeen koordinoija Suomessa on Tampereen yliopiston Tasa-arvotiedon keskus Minna.


title: Kirkkomusiikki (lehti)

text: Kirkkomusiikki on kirkollisen musiikin ajankohtaislehti, joka ilmestyy 8 kertaa vuodessa. Lehti palvelee kirkkokuorolaisia, kanttoreita ja kaikkia kirkkomusiikin harrastajia.


title: Kirkkomusiikki (lehti)

text: Lehteä julkaisevat luterilaisen kirkon järjestöt Suomen Kirkkomusiikkiliitto (SKML), Seurakuntien Lapsityön Keskus (SLK) ja Suomen Kanttori-urkuriliitto (SKUL). Kustantaja on Kustannus-Osakeyhtiö Kotimaa. Päätoimittaja on Sakari Vilpponen.


title: Sangjun taistelu (1592)

text: Sangjun taistelu oli yksi ensimmäisistä taisteluista Toyotomi Hideyoshin 1500-luvun lopussa aloittamassa Korean kampanjassa. Taistelu sai alkunsa korealaisten yrityksestä pysäyttää japanilaisten eteneminen, ja estää Chungjun linnoituksen valtaus.


title: Sangjun taistelu (1592)

text: Kenraali Yi Il oli kerännyt 900 maanviljelijän joukon pienen ratsumiesryhmänsä lisäksi, ja valmistautui kohtaamaan japanilaiset pienellä kukkulalla Sangjun lähellä. Kun viestinviejä saapui kertomaan suuren japanilaisarmeijan lähestymisestä, Yi teloitti hänet. Hän ei joko uskonut miehen viestiä, tai ei halunnut tämän laskevan miestensä taistelutahtoa.


title: Sangjun taistelu (1592)

text: Il lähetti tiedustelijansa paikantamaan japanilaisten sijainnin, mutta nämä menehtyivät japanilaisten käsissä. Il oletti vihollistensa olleen lähellä, ja pian Konishi Yukinagan armeija ilmestyi metsästä. Konishi komensi joukkonsa ampumaan arkebuuseilla vuoroissa, ja samalla jakoi joukkojansa saartaakseen korealaiset. Korealaiset vastasivat tulitukseen jousin, mutta eivät päässeet yhtä tehokkaaseen tulokseen. Sekasortoon joutunut korealaisten armeija pakeni pian kenraali Yi Il mukanaan. Il riensi ilmoittamaan japanilaisten etenemisestä edelleen kenraali Sin Ipille Chungjuun.


title: Spolia opima

text: Spolia opima ("sotasaalis") viittaa Rooman historiassa taistelussa kaatuneen vihollisen sotapäällikön varusteisiin, jotka roomalainen sotapäällikkö otti sotasaaliikseen tapettuaan vastustajansa kaksintaistelussa. "Spolia opiman" ottaminen oli suurin kunnia minkä roomalainen sotapäällikkö saattoi saada. Sotapäällikkö lahjoitti "Spolia opiman" päättyneen sotaretken jälkeen Jupiter Feretriuksen temppelille, jonka uskottiin olleen Rooman vanhin temppeli. Marsille tehdystä sotasaaliin uhrauksesta käytettiin nimitystä spolia secunda ja Quirinukselle tehdystä spolia tertia. Ainoastaan Marcus Claudius Marcelluksen tekemä spolia opiman uhraus vuonna 222 eaa. tapahtui historiallisella ajalla.


title: Spolia opima

text: Dion Cassiuksen ja Plutarkhoksen mukaan Rooman historiassa oli vain kolme tapausta jossa sotapäällikkö oli ottanut "Spolia opiman":


title: Spolia opima

text: Tunnettu tapaus on myös Marcus Licinius Crassus, joka tappoi Bastarnae-heimon kuninkaan Deldon kaksintaistelussa. Tämä tapahtui vuonna 29 eaa. Octavianus ei kuitenkaan antanut Crassuksen uhrata "spolia opimaa".


title: Sangjun taistelu

text: Sangjun taistelu voi viitata seuraaviin taisteluihin:


title: Stan Kroenke

text: Enos Stanley "Stan" Kroenke (s. 29. heinäkuuta 1947 Columbia, Missouri) on yhdysvaltalainen liikemies.


title: Stan Kroenke

text: Kroenke tunnetaan parhaiten sijoituksistaan urheiluun. Lisäksi hänet tunnetaan kiinteistöalalta.


title: Stan Kroenke

text: Kroenke Sports Enterprisesin omistuksiin kuuluvat Pepsi Center sekä NFL:n Los Angeles Rams, NBA:n Denver Nuggets, NHL:n Colorado Avalanche, MLS:n Colorado Rapids ja NLL:n Colorado Mammoth. Lisäksi hänen omistuksiin kuuluu osake-enemmistö Englannin Valioliigaseurasta Arsenal.


title: Stan Kroenke

text: Forbes on listannut Kroenken miljardööriksi. Hänen vaimonsa Ann Walton Kroenke kuuluu Wal-Martin omistajasukuun.


title: Management audit

text: Management audit (johdon arviointi) on yritysjohdon arviointimenetelmä. Se tuottaa tietoa päätöksenteon ja johdon kehittämisen tueksi. Se tarjoaa ulkopuolisen, neutraalin näkemyksen johtajien, johtoryhmien sekä tunnistettujen seuraajaehdokkaiden valmiuksista ja kehittymispotentiaalista.


title: Management audit

text: Management audit -prosessi tarjoaa työkalun analysoida johdon ja avainhenkilöiden kyvykkyyttä ja sitoutumista vastata organisaation haasteisiin. Kilpailukyvyn kannalta keskeistä on tunnistaa organisaation olemassa oleva potentiaali tarvittavien muutosten aikaansaamiseksi. Lisäksi Management auditin tuloksia voidaan hyödyntää työkaluna systemaattiseen seuraajasuunnitteluun.


title: Management audit

text: Management auditin tavoitteena ei ole keskittyä arvioimaan vain yksittäisten johtajien suorituskykyä vaan arvioida koko johtoryhmää suhteessa ympäröivään kilpailuasetelmaan.


title: Management audit

text: Palvelua tarjoavien yritysten mukaan Management audit on hyödyllinen muutostilanteissa, kuten:


title: Talent management

text: Talent management (parhaiden kykyjen johtaminen) on yleistynyt viime vuosien aikana suomalaisissa yrityksien henkilöstöhallinnossa.


title: Talent management

text: Talent managementille on olemassa useita määrittelyitä:Yksinkertaistettuna kyse on yrityksen kannalta olennaisten henkilöiden systemaattisesta johtamisesta. Kyseessä ei ole mikään uusi aihe, vaan talent managementistä on puhuttu eri termein jo vuosikymmeniä. Yrityksen kannalta on olennaista pitää kiinni avainhenkilöistään, kehittää heitä ja huolehtia samalla seuraajasuunnittelusta.


title: Sinulle laulan

text: Sinulle laulan on suomalaisen laulajan Martti Siiriäisen studioalbumi vuodelta 1975.


title: Lamar Trotti

text: Lamar Trotti (18. lokakuuta 1900 Atlanta, Georgia – 28. elokuuta 1952 Oceanside, Kalifornia) oli yhdysvaltalainen elokuvakäsikirjoittaja ja -tuottaja. Hän aloitti toimittajana valmistuttuaan Georgian yliopistosta ja vuonna 1933 hän siirtyi Fox-elokuvastudion palvelukseen. Samana vuonna hän käsikirjoitti ensimmäisen elokuvansa "The Man Who Dared". Trotti teki myöhemmin runsaasti yhteistyötä käsikirjoittaja Dudley Nicholsin kanssa. Vuoden 1942 jälkeen hän toimi myös tuottajana useimmissa käsikirjoittamissaan elokuvissa.


title: Lamar Trotti

text: Trotti sai parhaan alkuperäisen käsikirjoituksen Oscar-palkinnon vuoden 1944 elokuvasta "Wilson". Oscar-ehdokkaana hän oli lisäksi elokuvista "Vapauttajan nuoruus" (1939) ja "Rytmiä veressä" (1954), joista jälkimmäisestä postuumisti.


title: Muista minua

text: Muista minua on suomalaisen laulajan Martti Siiriäisen studio-albumi vuodelta 1974.


title: Jätkän humppa (Martti Siiriäisen albumi)

text: Jätkän humppa on suomalaisen laulajan Martti Siiriäisen studioalbumi vuodelta 1977.


title: Henkilöarviointi

text: Henkilöarvioinnin tavoitteena on kartoittaa työnhakutilanteessa hakijan ja määritetyn tehtäväkokonaisuuden yhteensopivuutta.


title: Henkilöarviointi

text: Lähtökohtana ovat tehtäväkentästä ja toimintaympäristöstä tulevat tarpeet ja haasteet. Niiden pohjalta määritetään toimeksiantajan kanssa, mitkä tekijät ovat keskeisiä kriteerejä ko. tehtävässä menestymiselle ja viihtymiselle.


title: Henkilöarviointi

text: Arvioinnin avulla selvitetään monipuolisesti hakijan odotuksia ja motivaatiota sekä kriteerien kannalta merkityksellisiä toimintatapoja ja ominaisuuksia. Tavoitteena on löytää mahdollisimman hyvä yhteensopivuus tehtävän vaatimusten sekä hakijan ominaisuuksien, odotusten ja valmiuksien välillä.


title: Henkilöarviointi

text: Henkilöarviointi tukee molemminpuolista valintapäätöstä sekä antaa toimeksiantajalle informaatiota tehtävään valitun henkilön ohjaamiseen ja tukemiseen. Hakija voi hyödyntää arvioinnin tuloksia ammatillisen kehittymisensä apuvälineenä.


title: Henkilöarviointi

text: Henkilöarviointeja tekevät koulutuksen saaneet asiantuntijat, yleensä laillistetut psykologit. Psykologiliitto on kehittänyt sertifiointijärjestelmän henkilöarvioinnin ammattilaisille. Sertifikaatti todistaa, että henkilö on pätevä tekemään:Suomessa tehdään paljon henkilöarviointeja. Niitä säätelee laki yksityisyyden suojasta työelämässä.


title: Henkilöarviointi

text: Henkilöarviointien osumatarkkuudet vaihtelevat jonkin verran. Esimerkiksi keskinkertaisen henkilöarvioinnin osumatarkkuus on samaa luokkaa kuin hyvin tehdyn työhaastattelun tai muutaman arviointitestin yhdistelmän.


title: Henkilöarviointi

text: Hyvä henkilöarviointi on tarkka, mahdollisimman vähän virheitä tuottava, tuottaa ison lisäarvon ja maksaa itsensä takaisin.


title: Henkilöarviointi

text: Henkilöarviointi ei ole aina täydellinen, vaan koska se on inhimillistä toimintaa, virheitä tapahtuu. Keino virheiden minimointiin on jatkuva sisäinen laaduntarkkailu.


title: HMS Chelsea

text: HMS Chelsea (viirinumero I35) oli Britannian kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Crowninshield", joka luovutettiin 9. syyskuuta 1940 Halifaxissa laivoja tukikohdista -sopimuksen nojalla Kuninkaalliselle laivastolle. Alus oli lainassa Kanadan laivastolla marraskuusta 1942 joulukuuhun 1943, ja sen jälkeen se luovutettiin 1944 "Derzkiksi" nimettynä Neuvostoliiton laivastolle, joka palautti sen kesällä 1949 romutettavaksi Britteinsaarille.


title: HMS Chelsea

text: Yhdysvaltain laivasto tilasi aluksen Bathista Mainesta Bath Iron Worksiltä, missä köli laskettiin 5. marraskuuta 1918. Alus laskettiin vesille 24. heinäkuuta 1919 kumminaan Benjamin Williams Crowninshieldin jälkeläinen neiti E. C. Davis ja otettiin palvelukseen pari viikkoa myöhemmin 6. elokuuta ensimmäisenä päällikkönään R. E. Sampson.


title: HMS Chelsea

text: Vasta palvelukseen otettu "Crowninshield" liitettiin Yhdysvaltain Atlantin laivastoon. Alus risteili pitkin Atlantin rannikkoa ja Karibianmerta. Vuonna 1921 alus osallistui Panamassa ja Kuubassa laivaston sotaharjoitukseen, jonka aikana se kuljetti laivastoministeri Danielsin Key Westistä Guantanamonlahdelle seuraamaan harjoituksia. Aluksen miehistö supistettiin puoleen 14. marraskuuta 1921, kunnes se siirrettiin reserviin Philadelphiassa 7. heinäkuuta 1922.


title: HMS Chelsea

text: Alus palautettiin palvelukseen 12. toukokuuta 1930 ja se saapui San Diegoon 4. huhtikuuta 1931 liittyäkseen taistelulaivaosastoon . Alus osallistui laivaston pääsotaharjoituksiin ja muihin harjoituksiin Yhdysvaltain länsirannikolla, Havaijilla sekä Karibianmerellä. Se osallistui myös laivaston reservin koulutuspurjehduksiin Kanadan ja Alaskan satamiin. Alus oli kiertävässä reservissä () 30. lokakuuta - 17. joulukuuta 1934. Alus osallistui presidentin laivastokatselmukseen San Diegossa 30. lokakuuta - 2. marraskuuta 1935 sekä San Franciscon lahden sillan avajaisissa marraskuussa 1936. Alus poistettiin palveluksesta San Diegossa 8. huhtikuuta 1937.


title: HMS Chelsea

text: "Crowninshield" palautettiin 30. syyskuuta 1939 palvelukseen ja se lähti Mare Islandille 24. marraskuuta. Alus saapui 10. joulukuuta Guantanamonlahteen aloittaen puolueettomuuden valvonnan Karibianmerellä ja Meksikonlahdella. Alus poistettiin palveluksesta 9. syyskuuta 1940 Halifaxissa Nova Scotiassa ja se luovutettiin Britannian kuninkaalliselle laivastolle osana tukikohtia hävittäjistä -sopimusta.


title: HMS Chelsea

text: Luovutettu Yhdysvaltain laivaston alus otettiin Kuninkaallisen laivaston palvelukseen 8. syyskuuta 1940 Halifaxissa nimettynä "HMS Crowninshieldiksi". Alus aloitti matkansa St. John’sin kautta Devonportiin, minne se saapui 28. syyskuuta. Matkan aikana, 10. syyskuuta alus nimettiin "HMS Chelseaksi". Devonportissa alus siirrettiin saattajaksi tarvittavia muutostöitä varten telakalle, josta se palasi lokakuussa.


title: HMS Chelsea

text: Alus aloitti 12. lokakuuta palveluksensa läntisen reitin alaisuudessa suojaten Atlantin saattueita. Se siirrettiin 4. marraskuuta Liverpoolissa telakalle, jonka aikana se määrättiin 6. Saattajaryhmään. Alus palasi palvelukseen 6. joulukuuta uudessa ryhmässään, jonka muut alukset olivat "HMS Broke", "HMS Columbine", "HMS Camellia", "HMS Pimpernel" ja "HMCS Barrie".


title: HMS Chelsea

text: Tammikuusta elokuuhun 1941 alus suojasi ryhmän mukana Britteinsaarten ja Gibraltarin välisiä saattueita. Alus kolaroi syyskuussa hävittäjä "USS Canningin" kanssa ja sai vaurioita, jotka piti korjata telakalla, josta palattuaan alus jatkoi palvelustaan ryhmän mukana, kunnes se kolaroi 1. marraskuuta uudelleen "Canningin" kanssa. Alus kolaroi kolmannen kerran 16. marraskuuta, jolloin se kärsi pahoja vaurioita.


title: HMS Chelsea

text: "Chelsea" palasi telakalta joulukuussa saattueiden suojaksi. Seuraavien kuukausien aikana se suojasi muun muassa saattueita ONS50, SC61, ON57 ja HX170. Alus pelasti 5. helmikuuta 1942 Islannin eteläpuolella Saksan laivaston sukellusveneen "U-136" torpedoiman korvetti "HMS Arbutuksen" eloonjääneet. "Chelsea" siirrettiin Lontoossa telakalle huollettavaksi ja huoltotöiden aikana se määrättiin siirrettäväksi Kanadan laivastolle.


title: HMS Chelsea

text: Alus palasi heinäkuussa telakalta ja aloitti kouluttautumisen. Se matkasi elokuussa St. John’siin liittyäkseen läntisen Atlantin saattajaosastoon, johon se liittyi syyskuussa aloittaen saattueiden suojaamisen.


title: HMS Chelsea

text: "HMCS Chelsea" määrättiin marraskuussa 1943 palaamaan Britteinsaarille, missä se poistettaisiin palveluksesta sekä siirrettäisiin reserviin. Alus aloitti 15. joulukuuta matkansa, jonka aikana se poikkesi Azoreille.


title: HMS Chelsea

text: Tammikuussa 1944 alus poistettiin palveluksesta ja siirrettiin reserviin. Helmikuussa alus määrättiin siirrettäväksi huollettuna Neuvostoliiton laivastolle. Se siirrettiin 14. helmikuuta Palmersin telakalle Newcastlessa, mistä se palasi 6. maaliskuuta.


title: HMS Chelsea

text: Alus siirrettiin 3. toukokuuta Newcastlessa telakalle tarkastusta varten. Kesäkuussa Neuvostoliitosta saapunut miehistö vastaanotti uuden aluksensa. Alus siirrettiin virallisesti 16. heinäkuuta Neuvostoliiton laivastolle nimettynä "Derzkiksi".


title: HMS Chelsea

text: Alus siirtyi elokuussa Loch Eween liittyäkseen muihin Neuvostoliitolle siirrettäviin aluksiin, joita olivat taistelulaiva "HMS Royal Sovereign" ja 12 Yhdysvaltain laivaston PT-venettä. Osasto lähti 17. elokuuta Loch Ewestä saattueen JW59 mukana Kuolan niemimaalle, mihin se saapui 24. elokuuta liittyen Neuvostoliiton pohjoiseen laivastoon.


title: HMS Chelsea

text: "Derzki" palveli pohjoisessa laivastossa, kunnes 24. kesäkuuta 1949 palautettiin kuninkaalliselle laivastolle Rosythissa. Samalla aluksen nimi palautettiin "HMS Chelseaksi". Alus sijoitettiin välittömästi poistolistalle ja se myytiin 12. heinäkuuta BISCOlle. Alus saapui 29. heinäkuuta hinattuna P&W McLellanin telakalle Bo’nessiin romutettavaksi.


title: Jätkän humppa (täsmennyssivu)

text: Jätkän humppa tarkoittaa seuraavia asioita:


title: SOIUSA

text: SOIUSA () eli ISMSA () on tarkka esitys Alppien aluejaosta, jonka tavoitteena on yhtenäistää erilaiset kansalliset luokittelut ja toteuttaa kansainvälisesti hyväksytty järjestelmä. Sen on suunnitellut italialainen tutkija, Sergio Marazzi, yhteistyössä ”Club Alpino Italiano” -seuran ja useiden muiden kanssa. SOIUSAn on myös tarkoitus korvata Italiassa vuonna 1926 esitetty perinteinen ”Partizione delle Alpi” -aluejako nykyaikaisemmalla tulkinnalla.


title: SOIUSA

text: SOIUSA-aluejaossa Alpit jaetaan ensinnäkin kahteen pääosaan ("PT", ), Itäisiin Alppeihin ja Läntisiin Alppeihin. Pääosat puolestaan jaetaan viiteen eri vyöhykkeeseen ("SR", ). Läntiset Alpit käsittävät kaksi tällaista vyöhykettä, Eteläiset Länsi-Alpit ja Pohjoiset Länsi-Alpit. Itäisillä Alpeilla vyöhykkeitä on kolme, jotka ovat Keskiset Itä-Alpit, Pohjoiset Itä-Alpit ja Eteläiset Itä-Alpit. Vyöhykkeet jaetaan yhteensä 36 osastoon ("SZ", ), jotka edelleen jaetaan 132 alaosastoon ("STS", ). Näiden jälkeen jako tarkentuu vielä 333 yläryhmään ("SPG", ), 870 ryhmään ("GR", ) ja 1 625 alaryhmään ("STG", ).


title: Mohamad Ali

text: Mohamad Ali (; s. 1. tammikuuta 1992) on syyrialainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa Tishreen SC:tä. Ali pelasi Syyrian alle 17-vuotiaiden maajoukkueessa, jossa hän teki kaksi maalia ikäluokan Aasian-mestaruuskilpailuissa 2008.


title: Qobustan

text: Qobustan (; vuoteen 2008 saakka "Mərəzə", ven. Мараза, "Maraza") on kaupunki Azerbaidžanissa. Se sijaitsee Kaukasusvuoriston reuna-alueella 101 kilometriä Bakusta länteen. Kaupunki on Qobustanin piirin keskus. Sen kautta kulkee Bakusta Georgian rajalle johtavan M1-valtatie. Asukkaita on 4 100 henkeä (vuonna 2010).


title: Qobustan

text: Mərəzəstä tuli kaupunkimainen taajama vuonna 1968. Vuonna 2008 se sai kaupungin statuksen ja nimen "Qobustan".


title: Qobustan

text: Kaupunki on viljan viljelyyn keskittyneen maatalousalueen keskus. Nähtävyyksiin kuuluvat vuonna 1402 rakennettu Diri baban hautakammio ja 1600-luvun karavaaniseraijin rauniot. Paikkakunta tunnetaan siellä kudotuista matoista.


title: Qobustan

text: Qobustan on myös Bakun Qaradağin piiriin kuuluva taajama ja sen lähellä sijaitseva, kalliopiirroksistaan kuuluisa luonnonsuojelualue.


title: Ronaldinho Gomes

text: Ronaldinho Gomes (s. 22. tammikuuta 1979) on sãotomépríncipeläinen jalkapalloilija, pelipaikaltaan puolustaja. Hän on pelannut maajoukkueessa yhden ottelun. Kyseessä oli Libyaa vastaan pelattu, vuoden 2006 MM-kisojen karsintaan kuulunut peli, jonka São Tomé ja Príncipe hävisi 8-0.


title: M/S Pride of Hull

text: M/S Pride of Hull on P&O Ferriesin autolautta. Alus liikennöi Rotterdam–Hull-reittiä. Aluksen pituus on 215 m, leveys 32 m ja syväys 5,8 m. M/S Pride of Hull oli M/S Silja Europan seuraaja maailman suurimpana matkustaja-autolauttana, kunnes M/S Color Fantasy ja M/S Color Magic valmistuivat.


title: M/S Pride of Hull

text: Alus tilattiin Fincantieri-Cantieri Navali Italiani SpA:lta Italiasta Venetsian Porto Magherasta. Sen köli laskettiin telakkanumerolla 6066 ja alus laskettiin vesille 11. huhtikuuta 2001. Se luovutettiin P&O North Sea Ferriesille 16. marraskuuta ja pääministerin puoliso Cherie Blair kastoi aluksen 30. marraskuta Hullissa.


title: M/S Pride of Hull

text: Alus aloitti 2. joulukuuta 2001 liikennöinnin Hullista Rotterdamiin. Se siirrettiin 15. lokakuuta 2002 P&O Ferriesille, mutta alus jatkoi liikennöintiä samalla reitillä. Alus oli telakalla Shipyard Verolme Botlekilla Rozenburgissa Alankomaissa 12.-18. marraskuuta 2002.


title: M/S Pride of Hull

text: Aluksen konehuoneessa syttyi tulipalo 8. joulukuuta 2008 sen ollessa matkalla Rotterdamista Hulliin. Miehistö sai kuitenkin palon nopeasti sammumaan. Alus rekisteröitiin RBSSAF 10 Limitedille Cheltenhamiin. Aluksen kotisatamana säilyi kuitenkin Hull. Marraskuussa 2011 alus liputettiin Bahamalle kotisatamanaan Nassau.


title: Ruotsin miljonääriäidit

text: Ruotsin miljonääriäidit () on ruotsalainen dokumenttisarja, jossa seurataan ruotsalaisten naisten elämää Kalifornian kukkuloilla. Alun perin sarjassa oli kolme miljonääriäitiä: Anna Anka, Agnes-Nicole Winter ja Maria Montazami, myöhemmin sarjaan tulivat uudet miljonäärit. Maria Montazami on ainoa, joka on tähän mennessä pysynyt sarjassa mukana.


title: Ruotsin miljonääriäidit

text: Puolalainen Anna Ålberg adoptoitiin Ruotsiin. Myöhemmin hän muutti Los Angelesiin ja sai ensimmäisestä avioliitostaan tyttären. Myöhemmin hän meni uudelleen naimisiin laulaja Paul Ankan kanssa ja heille syntyi poika. Pari erosi vuonna 2010.


title: Ruotsin miljonääriäidit

text: Agnes-Nicole Winter on eronnut elokuvatähti, joka oli mukana ohjelmassa ensimmäisellä ja kolmannella kaudella. Hän on tuottanut ja ollut pääosassa elokuvassa "The Gold and the Beautiful".


title: Ruotsin miljonääriäidit

text: Maria Montazami on Ruotsin suosituin rouvista ja on ollut mukana kaikilla kausilla. Hän lähti Amerikkaan opiskelemaan 16-vuotiaana ja työnskenteli au pairina ja sitten tarjoilijana. Hänen miehensä Kamran Montazami oli ravintolan kokki ja he rakastuivat. Nykyään heillä on kolme tytärtä ja yksi poika.


title: Huhtinirkko

text: Huhtinirkko ("Odontosia sieversii") on kevään varhaisia yöperhosia. Laji tunnettiin aikaisemmin myös huhtinirhasiipenä.


title: Huhtinirkko

text: Siivet ovat läpikuultavat, ja niiden pohjaväri on vaaleanharmaa. Etusiiven etureunan puolella on ruskeaa varjostumaa. Siiven poikki kulkee kaksi selvästi erottuvaa vaaleaa poikkiviirua. Etusiiven takareunassa, lepäävällä perhosella selkäpuolella, on selvä, tummista suomuista muodostuva tupsu. Takasiivet ovat harmaat, ja niissä on vaalea poikkiviiru. Siipien reunan ripset ovat vaaleat, mutta siipisuonten kohdalla tummat. Keskiruumis on enimmäkseen tumma, takaruumis ruskea. Naaras on selvästi koirasta kookkaampi ja raskastekoisempi. Lisäksi naaralla on pidemmät ja kapeammat siivet kuin koiraalla. Siipiväli koiraalla on 39–44 mm ja naaraalla 40–49 mm.


title: Huhtinirkko

text: Toukka on kaksivärinen. Se on selkäpuolelta vaaleanvihreä ja vatsapuolelta tumman sinivihreä.


title: Huhtinirkko

text: Levinneisyydeltään huhtinirkko on boreaalinen laji, jota tavataan Euroopassa vain sen keski- ja pohjoisosissa. Idässä levinneisyys ulottuu Japaniin saakka. Suomessa huhtinirkkoa tavataan yleisenä aivan pohjoisinta Lappia lukuun ottamatta. Aikuiset perhoset lentävät huhti-toukokuussa, ja lentoajan huippu on vapun tienoille. Lentoajan alku riippuu lämpötiloista ja lämpiminä keväinä yksilöitä saattaa lentää jo maaliskuussa.


title: Huhtinirkko

text: Esiintymisalueellaan huhtinirkko on yleinen ja runsaslukuinen, mutta paikoittainen laji. Sitä tavataan kosteilla, koivua kasvavilla paikoilla. Perhoset lentävät hämärän laskeutumisesta keskiyöhön ja ovat aktiivisia, vaikka lämpötila saattaa olla nollan vaiheilla. Koiraat lentävät kirkkaiden valojen luokse, mutta naaraita tavataan valolla äärimmäisen harvoin. Ilmeisesti naaraat pysyttelevät enimmäkseen korkealla latvustoissa. Tavatut perhosyksilöt ovat jokseenkin poikkeuksetta vasta kuoriutuneita ja hyväkuntoisia, mikä viittaa siihen että aikuiset perhoset elävät vain hyvin lyhyen aikaa.


title: Huhtinirkko

text: Parittelu tapahtuu puunrungolla ja kestää yöstä seuraavan päivän iltapäivään. Naaras munii 100–400 munaa yksittäin tai ryhminä puiden latvuksiin. Toukkia tavataan luonnossa harvoin, sillä ne pysyttelevät korkealla latvustossa. Toukat ovat täysikasvuisia kesäkuun lopulla tai heinäkuun alussa, jolloin toukka muuttuu väriltään ruskeaksi, sen pinta tulee rasvaiseksi ja toukka laskeutuu maahan koteloitumaan. Kotelo sijaitsee maassa ja talvehtii.


title: Huhtinirkko

text: Toukka syö eri koivulajeja ("Betula").


title: Inez

text: Inez voi tarkoittaa esimerkiksi:


title: Ammunnan maailmanmestaruuskilpailut 1902

text: Vuoden 1902 ammunnan maailmanmestaruuskilpailut järjestettiin Roomassa. Kilpailut olivat kuudennet maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta.


title: Hakki

text: Hakki voi tarkoittaa ainakin seuraavia:


title: Tornit

text: Tornit on Jyrki Vainosen vuonna 2009 ilmestynyt romaani.


title: Mykkä jumala

text: Mykkä jumala on Jyrki Vainosen vuonna 2003 ilmestynyt romaani. Teoksen on kustantanut Loki-Kirjat.


title: Liu Hsiu-Mei

text: Liu Hsiu-Mei (; s. 28. marraskuuta 1972) on taiwanilainen entinen jalkapalloilija ja nykyinen tuomari.


title: Liu Hsiu-Mei

text: Liu oli peliurallaan Taiwanin maajoukkueen jäsen ja pelasi muun muassa vuoden 1991 MM-kisoissa. Hänestä tuli kansainvälisen tason avustava erotuomari vuonna 2001 ja hän on tuomaroinut muun muassa MM-kisoissa 2003 ja Aasian kisoissa 2002. Liu valittiin Aasian vuoden parhaaksi avustavaksi naiserotuomariksi vuonna 2007.


title: Danny Mrwanda

text: Danny David Mrwanda (s. 4. kesäkuuta 1983 Arusha) on tansanialainen jalkapalloilija, pelipaikaltaan hyökkääjä. Hän edustaa seuratasolla vietnamilaista Đồng Tâm Long Ania. Mrwanda on pelannut aiemmin muun muassa Simba SC:ssä. Hän on ollut Tansanian maajoukkueessa kentällä 24 ottelussa ja tehnyt niissä yhteensä yhdeksän maalia. Mrwanda on pelannut muun muassa , joissa hän pelasi neljä ottelua ja teki kaksi maalia.


title: Mihail Ganev

text: Mihail Petrov Ganev (, s. 5. tammikuuta 1985 Veliko Tărnovo) on bulgarialainen vapaapainija ja maailmanmestari.


title: Mihail Ganev

text: Ganev on voittanut 84 kg:n painoluokassa maailmanmestaruuden Moskovasta 2010 ja EM-pronssia Bakusta samana vuonna. Hän sai EM-hopeaa Belgradissa 2012.


title: Lee Tracy

text: William Lee Tracy (14. huhtikuuta 1898 Atlanta, Georgia – 18. lokakuuta 1968 Santa Monica, Kalifornia) oli yhdysvaltalainen näyttelijä. Tracy aloitti teatterissa ja hän muun muassa näytteli vuonna 1924 Broadwaylla pääroolin George Kellyn kirjoittamassa näytelmässä "The Show Off". Tracy oli ehdokkaana parhaan miessivuosan Oscar-palkinnon saajaksi vuoden 1964 elokuvasta "Paras mies voittaa". Hänen muita elokuviaan ovat muun muassa "Bombshell" (1933) ja "Päivälliset klo 8" (1933). Vaikka Tracya pidettiin näyttelijänä ammattimaisena, niin yksityiselämässään hänellä maine riitaisana henkilönä ja hän menetti roolin elokuvassa "Viva Villa" virtsattuaan kuvauspaikalla Meksikossa parvekkeelta ohikulkevan sotilasparaatin päälle. Tracy on saanut tähden Hollywood Walk of Famelle.


title: Pontiacin kapina

text: Pontiacin kapina oli vuonna 1763 alkanut sota, jossa ottawa-intiaanien sotapäällikkö Pontiac johti Suurten järvien intiaaniheimojen yhdistyneitä joukkoja Uuden-Englannin linnakkeita ja uudisasutusta vastaan. Ranskalaisten aseistamat kapinalliset surmasivat yli 2 000 brittiä ja saivat haltuunsa useimmat näiden linnakkeista. Seuraavana vuonna intiaanien voitontahto hiipui ja englantilaiset käänsivät sodankäynnin edukseen.


title: Pontiacin kapina

text: Pontiacin toimeenpaneman intiaanikapinan taustalla oli vuonna 1756 Britannian ja Ranskan välillä alkanut suuri siirtomaasota, joka levisi Ohiojoen laaksoista Eurooppaan (seitsenvuotinen sota). Sota toi lyhyellä aikavälillä suuria määriä niin englantilaisia kuin ranskalaisiakin sotilasjoukkoja Yhdysvaltain itärannikolle. Kummatkin sodan osapuolet turvautuivat helposti saatavilla oleviin intiaaniliittolaisiin. Pontiac taisteli Uuden-Ranskan joukoissa brittejä vastaan.


title: Pontiacin kapina

text: Ranskalaisten joukkojen ensimmäisten vuosien voitokas eteneminen muuttui brittiläisten eduksi vuoden 1758 aikana. Ranskalaismieliset intiaanit huomasivat valinneensa sodassa väärän puolen. Ryhmä toisensa jälkeen he vetäytyivät irralleen sodasta, kunnes 1760 taistelukentällä ampuivat toisiaan enää valkoisten armeijakuntien sotilaat. Montrealin valtauksen myötä hallinto Suurten Järvien alueella siirtyi brittien haltuun. Uuden-Ranskan linnakkeet joutuivat englantilaisten määräämisvallan alle ja ranskalaiset karkotettiin Kanadaan. Vaikka seitsenvuotinen sota jatkui edelleen Euroopassa, se päättyi Pohjois-Amerikassa 1760 Montrealin luopumiseen.


title: Pontiacin kapina

text:
Sodan lopputulos ei miellyttänyt intiaaneja. He elättivät toivoa ranskalaisten paluusta vallan kahvaan. Ero kanadanranskalaisten ja brittiläis-yhdysvaltalaisten välillä oli merkittävä. Lisäksi intiaanit pelkäsivät, että Kanadan kenraalikuvernööriksi noussut lordi Jeffrey Amherst kääntyisi heitä vastaan. Englantilaisten alentava suhtautuminen lisäsi intiaanien salaisia tapaamisia ranskalaisten kanssa, jotka jakoivat runsaskätisesti aseita ja ammuksia. Tilannetta pahensi delaware-intiaanien pyhä mies, profeetta Neolin, joka saarnasi brittien mukana tulleista vitsauksista: ”Jos hyväksytte englantilaiset olette yhtä kuin kuolleet. Malaria, isorokko ja valkoisen miehen myrkyt tulevat tuhoamaan teidät!”
Pontiac päätti yhdistää intiaanit brittejä vastaan ja vallata näiltä linnakkeet, joiden katsoi yhä kuuluvan Uudelle-Ranskalle. Hän lähetti viestinviejiä hajallaan asuvien eri heimojen johtajille. Näistä lähes jokainen algonkinien kieliryhmää edustava päällikkö antoi myöntymyksensä salaliitolle brittejä vastaan. Siouxien kieliä puhuvat iowat, ja winnebagot kieltäytyivät kapinahankkeesta, mutta irokeesien liittokunnan senecat olivat valmiit yhtymään Pontiacin joukkoihin. ”Elämän Herra panee aseet meidän käsiimme” oli Pontiacin iskulause, jolla hän halusi kertoa Suuren hengen hyväksyneen kapinan.


title: Pontiacin kapina

text: Pontiac kävi 1. toukokuuta 1763 pienen ryhmänsä kanssa tutustumassa Fort Detroitiin, jonka oli valinnut kapinan ensimmäiseksi hyökkäyskohteeksi. Intiaanit painoivat mieliinsä linnakkeen yksityiskohtia tulevaa hyökkäystä silmällä pitäen. Heillä oli vastassaan 120 sotilasta käsittävä varuskunta, 40 brittiläistä kauppiasta ja Detroitjoella purjehtivat kuunarit, joiden miehistö oli hyvin aseistautunut.


title: Pontiacin kapina

text: Pontiac aikoi vallata linnakkeen viekkaudella. Alkuperäisen suunnitelman mukaan hänen piti saapua suuren seurueen kanssa Fort Detroitiin uudelleen viikkoa myöhemmin ihastelemaan linnakkeen monia hienouksia. Sovitun merkin tullen ottawien oli tarkoitus vetää viittojensa kätköistä aseensa ja surmata varuskunnan väki viimeiseen mieheen.


title: Pontiacin kapina

text: Saapuessaan Fort Detroitin eteen etujoukkoineen Pontiac näki portin olevan auki. Linnakkeen pihalla ja paraatikentällä olevat aseistetut sotilaat herättivät intiaanien epäluulot. Pontiac kertoi hänen ja miestensä vierailun rauhanomaisesta luonteesta Fort Detroitin komentajalle majuri Henry Gladwynille, ja ihmetteli oliko joku "pahan ilman lintu" käynyt laulamassa linnakkeessa valheita ottawien vierailun syistä. Komentaja ei myöntänyt mitään, mutta Pontiac arvasi tiedon suunnitteilla olleesta kapinasta kantautuneen brittien korviin.


title: Pontiacin kapina

text: Erään teorian mukaan linnakkeen komentajaan rakastunut kristitty intiaaninainen Catherine kavalsi Pontiacin ja varoitti Fort Detroitia uhkaavasta vaarasta. Pontiacin epäilykset petturin identiteetistä kohdistuivat nopeasti Catherineen. Neljä ottawa-soturia etsi naisen käsiinsä, ja toi hänet Pontiacin ruoskittavaksi.


title: Pontiacin kapina

text: Toukokuun 9. päivä Pontiac aloitti kapinan, ja johti soturinsa Fort Detroitin ympärillä olevia asutuksia vastaan. Samanaikaisesti Pontiacin liittolaiset wyandotit ja potawatomit sulkivat kaiken liikenteen jokien ja teiden varsilla estäen ulkopuolisen avun pääsyn linnakkeeseen. Pontiac miehineen ympäröi Fort Detroitia pysytellen kuitenkin luodinkantaman ulkopuolella.


title: Pontiacin kapina

text: Touko- ja kesäkuun aikana Pontiacia tukevat päälliköt miehineen suorittivat oman osuutensa kapinasta vallaten brittiläisten haltuun joutuneita linnakkeita. Hyökkäyksiin osallistui kaikkiaan tuhansia sotureita. Fort Sandusky Eriejärven etelärannalla joutui ottawien ja wyandotien haltuun. Pottawatomit tunkeutuivat Michiganissa St. Josephiin ja miamit valtasivat Fort Miamin Indianassa. Illinoisit ja kickapoot miehittivät Fort Ouiatenonin. Ojibwat turvautuivat Wisconsinissa Fort Machinacia vallatessaan erityiseen sotataktiikkaan. He pelasivat lacrossea linnakkeen edessä ja löivät pallon paaluvarustusten sisälle. Sotilaitten avatessa portin, tunkeutuivat aseistetut soturit sisään. Myös Fort Edward Augustus joutui Pontiacin kapinallisten käsiin. Senecat, wyandotit ja ottawat valtasivat Fort Venangon. Senecat iskivät myös Le Bouefin ja Bresqu'Islen linnoituksiin ja tuhosivat lähes viimeiseen mieheen kaksi brittien erillisosastoa Devil's Holessa lähellä Niagaran putouksia.


title: Pontiacin kapina

text: Fort Detroit, Fort Niagara ja Fort Pitt, nykyinen Pittsburgh jäivät valtaamatta. Jälkimmäisen väitetään pelastuneen biologisen sodankäyntinsä ansiosta. Linnakkeesta heitettiin sitä piirittäville delawareille, mingoille ja shawneille isorokon saastuttamia huopia ja nenäliinoja. Monet kapinoitsijat sairastuivat ja heidän kykynsä käydä sotaa aleni merkittävästi. Eversti Henry Bouquetin johtamien apuvoimien saapuminen paikalle lopetti piirityksen. Tapauksesta muodostui kapinan käännekohta. Ensimmäistä brittien yksittäistä voittoa juhlittiin näyttävästi ja Philadelphiassa kirkonkellot soivat Fort Pittin pelastumisen johdosta koko yön.


title: Pontiacin kapina

text: Pontiacin joukot jatkoivat sodankäyntiä laajoilla alueilla. Linnoitusten valtausten yhteydessä intiaanikapinallisten käytöksessä on kerrottu olleen suuria eroja. Miamit olivat varovaisia vangitsemiensa brittien suhteen ja välttivät näiden surmaamista. Shawneet, delawaret ja mingot sen sijaan kiduttivat ja tappoivat Pennsylvanian ja Virginian alueilla satoja uudisasukkaita. Irokeesiliittoa edustavat mohawkit tukivat Englantia ja eristivät itäiset delawaret pois sodasta.


title: Pontiacin kapina

text: Fort Detroitia piirittävät ottawat kyllästyivät odottamiseksi juuttuneeseen sodankäyntiin linnoituksen ulkopuolella. Toiminnan lisäämiseksi Pontiac lähetti sotureitaan tuhoamaan läheisellä joella purjehtivan kuunarin, joka kuljetti tarvikkeita ja miehiä Fort Detroitiin. Hyökkäys epäonnistui ja täydennyslasti pääsi perille. Pontiacin harmiksi miamit, ojibwat ja pottawatomit päättivät lopettaa osuutensa sodankäynnissä ja tekivät rauhan englantilaisten kanssa.


title: Pontiacin kapina

text: Nähdessään liittonsa murenevan Pontiac asetti toivonsa ranskalaisten apuun brittien lyömiseksi. Tämä toive raukeni turhana. Lokakuussa 1763, vajaa puoli vuotta kapinan alkamisesta, Pontiac sai kirjeen ranskalaiselta majuri de Villiersilta, joka kehotti ottawapäällikköä luopumaan turhasta verenvuodatuksesta ja elämään rauhassa brittien kanssa kuten ranskalaiset. Pariisissa tehty rauhansopimus oli virallisesti päättänyt seitsenvuotisen sodan kahden eurooppalaisen suurvallan välillä. Kuningas Yrjö III kielsi samana vuonna antamassaan julistuksessaan uudisasukkaiden muuton Appalakkien länsipuolelle. Tämä tieto sai Pontiacin luopumaan Fort Detroitin piirityksestä, mutta ei kuitenkaan taisteluista. Hänen sotaliittonsa väkivaltaisuudet jatkuivat seuraavan vuoden loppupuolelle. Syyskuussa 1764 suurin osa wyandoteista ja ottawista vetäytyi kapinasta. Ohion delawaret, senecat ja shawneet tekivät samoin kuukautta myöhemmin.


title: Pontiacin kapina

text: Kesällä 1765 Pontiac käsitti valtansa murenneen ja siirtyi Illinoisin maaseudulle pienen ryhmänsä kanssa. Vuotta myöhemmin hän teki rauhan englantilaisten kanssa, mutta kaikki intiaanit eivät pitäneet hänen mielistelevästä käytöksestään brittejä kohtaan.


title: Pontiacin kapina

text: Vuonna 1769 pontiac teki kohtalokkaaksi osoittautuvan kauppamatkan Cahokiaan, ranskalaisten ja intiaanien asuttamaan sekakylään lähelle nykyistä Saint Louisia Illinoisissa. Öisellä kadulla muuan peoria-intiaani iski kadulla kävelevää Pontiacia takaapäin tomahawkilla ja jatkoi työtään puukottamalla maahan vaipunutta uhriaan. Pontiac jäi makaamaan mutaiselle kadulle kuolettavasti haavoittuneena. Murhan alkusyy ei selvinnyt koskaan. Siitä liikkui erilaisia huhuja, joiden paikkansapitävyyttä ei kyetty todistamaan. Erään teorian mukaan englantilaiset olivat palkanneet tappajan päästäkseen eroon Pontiacista, koska epäilivät tämän elvyttävän intiaaniliittoaan. Toinen teoria kertoi kyseessä olleen brittivastaisten intiaanien suunnitteleman koston englantilaismieliseksi muuttuneelle Pontiacille.


title: Pontiacin kapina

text: Seitsenvuotisen sodan ja Pontiacin kapinan jälkeen Britannian tekemät yritykset intiaanien hyvinvoinnin takaamiseksi herättivät pahaa verta siirtokunnissa. Yrjö III:n esittämä julkilausuma ”punaisten” ja ”valkoisten” erottamisesta omille alueilleen kaatui omaan mahdottomuuteensa. Appalakkien kuninkaallisesta rajalinjasta ei piitannut kukaan. Turkiskauppiaat, uudisasukkaat ja maakeinottelijat ylittivät vuoriston ja täyttivät Ohion intiaanien maat. Siirtokuntien kuvernöörit eivät halunneet puuttua tähän. Pontiacin sodassa olleista heimoista varsinkin shawneet, wyandotit, delawaret ja mingot kävivät seuraavan vuosikymmenen ajan katkeraa sotaa siirtolaisten leviämistä vastaan. Yhdysvaltain vapaussodan alkaessa 1775 siirtokuntien sotilaat yrittivät pitää Ohion rajaseudun intiaanit puolueettomina ja rangaista niitä, jotka uskalsivat vannoa lojaalisuuttaan Britannian monarkialle. Useimmat Pontiacin kapinassa mukana olleista heimoista siirtyivät uhkailuista huolimatta brittien puolelle taistelemaan näiden omia siirtokuntia vastaan.


title: Pontiacin kapina

text: Pontiacin kapina toimi esikuvana 1800-luvun alussa syntyneelle Tecumsehin intiaaniliitolle. Hengelliset viestit ja näyt, ja voimakas kansankiihotus saivat aikaan useiden heimojen sotaliiton Yhdysvaltoja vastaan.


title: Hämeen Naisvoimistelijat

text: Hämeen Naisvoimistelijat ry (HNV) on vuonna 1928 perustettu tamperelainen liikuntaseura, joka on Suomen Voimisteluliiton jäsenseura.


title: Hämeen Naisvoimistelijat

text: Seuran perustamiskokous pidettiin 14. syyskuuta 1928 Tampereella, Huhtimäen tyttökoululla (nyk. Tammerkosken lukio). Seuran nimeksi päätettiin Hämeen Naisvoimistelijat. Tarkoitukseksi kirjattiin ”herättää paikkakunnan naisten keskuudessa harrastusta liikuntakasvatuksen eri toimintamuotoihin, kuten voimisteluun, urheiluun, leikkiin y.m. sekä niiden avulla kehittää jäsentensä ruumiin ja sielun voimia”. Seura päätti järjestää jäsenilleen harjoituksia, kokouksia, illanviettoja, voimistelunäytöksiä, juhlia ja iltamia. Perustettiin myös illanistujaisten ohjelmaksi ompeluseura. Voimisteluharjoitukset päätettiin aloittaa heti perjantaina 28. syyskuuta 1928. Seuran oma, käsinkirjoitettu sanomalehti sai nimekseen H.N.V:n Sielu.


title: Hämeen Naisvoimistelijat

text: Hämeen Naisvoimistelijoiden Uskollisuuden Kilta on Suomen toiseksi vanhin voimistelijoiden kilta. Se perustettiin vuonna 1951. Kiltalaiset osoittavat toiminnallaan uskollisuutta pääseuralle.


title: Hämeen Naisvoimistelijat

text: Seura järjestää erilaisia jumppia, muun muassa muokkausta, circuitia ja Zumbaa, aikuisille sekä lapsille ja perheille. Kesällä HNV pitää puistojumppia. Seura liikuttaa viikoittain noin viittäsataa jumppaajaa.


title: Antti-Veikko Perheentupa

text: Antti-Veikko Olavi Perheentupa (3. marraskuuta 1930 Loimaa – 13. lokakuuta 2007) oli kansanedustaja sosialidemokraattien eduskuntaryhmässä vuosina 1966–1972.


title: Antti-Veikko Perheentupa

text: Perheentupa pääsi ylioppilaaksi 1953, valmistui valtiotieteiden kandidaatiksi 1958 Helsingin yliopistosta ja psykoterapeutiksi 1979 (Therapeia-säätiö). 1957 hän oli perustamassa Helsingin yliopiston sosiaalipolitiikan ainejärjestöä Stigma ry:tä. Hän työskenteli Suomen työn liiton tiedotussihteerinä 1957–1958, Antinkartanon keskuslaitoksen johtaja Ulvilassa 1959–1971, sosiaalihallituksen vammaishuolto-osastolla osastopäällikkönä sosiaalineuvos 1971–1979, Kriittisen korkeakoulun pääsihteerinä 1979–1984 sekä Sosiaalipedagogisen keskuksen (nyk. Sosiaalipedagogiikan säätiö) johtajana 1984–1992. Hän oli Miessakit ry:n perustaja.


title: Antti-Veikko Perheentupa

text: Hänet valittiin eduskuntaan Turun läänin pohjoisesta vaalipiiristä, ja hän oli kansanedustajana 1966–1972, jolloin eduskunta hajotettiin Urho Kekkosen määräyksestä tammikuussa ja järjestettiin vaalit helmikuun alussa.


title: Antti-Veikko Perheentupa

text: Perheentuvan vanhemmat olivat rovasti Antti Perheentupa ja filosofian maisteri Suoma Augusta o.s. Wikström. Hän oli kahdesti naimisissa ja hänellä on kaksi lasta, Tuomas Perheentupa ja Eljas Perheentupa. Antti-Veikko Perheentuvan veli Jaakko Perheentupa on tunnettu pediatri.


title: Saving Grace

text: Saving Grace voi tarkoittaa ainakin seuraavia:


title: Çamsulvara Çamsulvarayev

text: Çamsulvara Çamsulvarayev (6. syyskuuta 1984 Mahatškala, Dagestanin ASNT – 28. syyskuuta 2016 Mosul, Irak) oli azerbaidžanilainen vapaapainija ja Euroopan mestari.


title: Çamsulvara Çamsulvarayev

text: 74 kg:n painoluokassa paininut Çamsulvarayev voitti kaksi MM-mitalia ja neljä EM-mitalia. Herningin MM-kilpailuissa 2009 hän hävisi loppuottelussa venäläiselle Denis Tsargušille. Pekingin kesäolympialaisissa 2008 Çamsulvarayev sijoittui 15:nneksi.


title: Çamsulvara Çamsulvarayev

text: Çamsulvarayev liittyi Isisiin ja kuoli taisteluissa Mosulissa Irakissa.


title: WebOS

text: webOS on älytelevisioille, alun perin mobiililaitteille suunnattu Linux-käyttöjärjestelmä. Sen kehitteli alkujaan Palm, jonka ensin Hewlett-Packard ja sittemmin LG Electronics osti. Virallinen nimi on "webOS" ilman isoa alkukirjainta, mutta muotoa "WebOS" käytetään myös. Palm julkaisi webOS:n tammikuussa 2009 nimellä Palm WebOS. WebOS:stä on ollut useita versioita useissa eri laitteissa, johon lukeutuvat Pre-, Pixi- ja Veer-puhelimet sekä HP TouchPad -taulutietokone. Viimeisin versio, 3.0.5, julkaistiin 12. tammikuuta 2012.


title: WebOS

text: HP TouchPadin epäonnistuttua ja HP Personal Systems Groupin ehdotetun myynnin jälkeen HP teki alustasta avointa lähdekoodia ja sen nimeksi tuli "Open WebOS" (suom. "avoin WebOS"). Olemassa olevilla laitteille ominainen koodi julkaistiin nimellä "WebOS Community Edition" (suom. WebOS:n yhteisöversio, lyh. CE) ja se tuki olemassa olevaa HP:n laitteistoa. Open WebOS sisältää avoimen lähdekoodin kirjastoja, jotka on suunniteltu tukemaan laajempaa laitteistopohjaa.


title: WebOS

text: 25. helmikuuta 2013 HP ilmoitti myyvänsä webOS:n LG Electronicsille, joka suunnitteli käyttävänsä käyttöjärjestelmää älytelevisioissaan. Kuitenkin HP pitää kiinni patenteistaan webOS:iin sekä pilvipohjaisiin palveluihin, kuten App Catalogiin, liittyen. Vaikka webOS:ää käytetään nykyään pääosin älytelevisioissa, LG ei ole sulkenut pois mahdollisuutta käyttää webOS:ää älypuhelimissaan, joihin Palm alkujaan kehitti tämän käyttöjärjestelmän.


title: WebOS

text: Palm julkaisi webOS:n tammikuussa 2009 Palm OS:n seuraajaksi. Ensimmäinen webOS-laite oli alkuperäinen Palm Pre, jonka Sprint julkaisi kesäkuussa 2009. Seuraavaksi tuli Palm Pixi. Päivitetyt "Plus"-versiot sekä Prestä että Pixistä olivat saatavilla Verizonin ja AT&T:n kautta.


title: WebOS

text:
Huhtikuussa 2010 HP osti Palmin; webOS:ää kuvailtiin keskeiseksi voimavaraksi ja motivaatioksi ostoon. 1,2 miljardin dollarin kauppa saatettiin loppuun kesäkuussa. HP ilmaisi aikomuksensa kehittää webOS-alustaa käytettäväksi useissa uusissa tuotteissa, joihin lukeutuisivat älypuhelimet, taulutietokoneet ja tulostimet.
Helmikuussa 2011 HP ilmoitti, että se käyttäisi webOS:ää yleisenä alustanaan kaikissa laitteissaan. Kuitenkin HP päätti, että Palm Pre, Palm Pixi ja "Plus"-versiot eivät saisi WebOS 2.0 "over-the-air" -päivityksiä, huolimatta aiemmasta lupauksesta toimittaa päivitys "tulevina kuukausina". HP julkisti useita uusia webOS-laitteita, joihin lukeutuivat HP Veer- ja HP Pre 3 -älypuhelimet, jotka käyttivät webOS-versiota webOS 2.2, sekä HP TouchPad, heinäkuussa 2011 julkaistu taulutietokone, joka käyttää webOS-versiota 3.0.


title: WebOS

text: Maaliskuussa 2011 HP julkisti suunnitelmansa Windows-pohjaisen webOS-version tekemiseen vuoden 2011 loppuun mennessä. Se oli tarkoitus asentaa kaikkiin HP:n pöytätietokoneisiin sekä kannettaviin tietokoneisiin oletuskäyttöjärjestelmäksi vuoden 2012 aikana. Kumpikaan suunnitelma ei toteutunut, vaikkakin x86-pohjaisen ohjelmistoporttauksen parissa olikin työskennellyt Fort Collinsissa, Coloradossa sijaitseva ryhmä. Työstä luovuttiin myöhemmin samana vuonna.


title: WebOS

text:
Elokuussa 2011 HP:n toimitusjohtaja Léo Apotheker ilmoitti aikeesta luopua Personal Systems Groupista, joka oli vastuussa kaikista kuluttajille suunnatuista PC-tuotteista, joihin webOS:kin lukeutui, ja että webOS-laitekehitys ja -tuotantolinjat pysäytettäisiin.
Oli epäselvää, harkitsisiko HP webOS-ohjelmiston lisensoimista muille valmistajille. Kun HP alensi Touchpadin hintaa 99 dollariin, olemassa oleva varasto myytiin loppuun nopeasti.